Počela nagađanja: U WTCR 2019. dolaze Farfus, Katsburg i Đirolami, sve izvesniji Turkington, sve manje izvestan Priol - Serbiaring\nOctober 31, 2018 Jelena-Katarina Mitrović Vesti, WTCR 0\nIako tekuća sezona Svetskog kupa turing automobila još nije gotova, već se uveliko spekuliše o broju automobila i imenima vozača za 2019.\nNajveće promene očekuju se u Ivan Miler rejsingu, ekipi BRC i Minih motorsportu, iako još ništa nije zvanično potvrđeno.\nDo sada su poznata imena nekoliko vozača. Ted Bjerk je imenovan za prvog pilota novog brenda “lynk&co” iza koga stoji Cijan rejsing, a proizvodi se u Džili grupi, vlasniku Volvoa. Prema jednoj verziji, najavljena su tri automobila, a vozači bi trebalo da budu Ivan Miler i njegov sestrić Jan Erlaher. Portal TouringCarTimes, koji je inače blizak sa švedskom ekipom, nagađa da bi Cijan mogao da se pojavi sa čak četiri automobila, a da bi sedište mogao da dobije i Niki Katsburg.\nAudi sport je sa Frederikom Fervišom i Gordonom Šedenom potpisao dvogodišnji ugovor, pa je njihovo pojavljivanju na startu sezone izvesno. Žan-Karl Verne je, posle najboljeg plasmana “audija” u 2018, takođe očekivano ime i za narednu sezonu.\nFolksvagen motorsport takođe ima dvogodišnji ugovor sa Robom Hafom, a Sebastijan Leb rejsing će nastaviti servisiranje “VW golfa” za WTCR. Prilično je izvesno i da će Mehdi Benani ostati u ekipi.\nGabrijele Tarkvini ima realne šanse da ove godine osvoji WTCR titulu. On će dogodine napuniti 57, ali bi svakako mogao da ostane sa BRC rejsingom i Norbertom Mihelisom kao timskim kolegom. I Italijani će se verovatno pojaviti sa četiri “hjundaija”, a najnovija spekulacija je da bi jedan od njih mogao da vozi Augusto Farfus, koji se poslednjih osam godina bavio DTM-om i GT automobilima kao fabrički vozač BMW-a.\nU Hondinom programu podrške morao bi se pojaviti Tijago Monteiro, koji takođe ima dvogodišnji ugovor. Iako je Portugalac vozio samo jednu trku ove godine, njegovo zdravstveno stanje je dobro i očekuje se odobrenje lekara da se trka u 2019.\nEsteban Gerijeri pokzao je dobar tempo cele godine, pa bi i njegov angažman morao da bude siguran, a kao treće ime pominje se Nestor Đirolami. Argentinac se pojavio na prethodnoj WTCR trci na Suzuki, očigledno tražeći potencijalni angažman za 2019.\nRomeo Feraris pripremio je TCR “alfa romeo đulijetu” bez ikakvog angažovanja fabrike, ali se posle sjajnog nastupa Kevina Čekona na Suzuki očekuje da bi italijanski tim mogao da dobije neku ozbiljniju podršku za 2019. Ako se Mulzan rejsing pojavi 2019. u WTCR, Čekon bi morao da bude učesnik tog programa.\nPežo sport je minimalno uključen u WTCR, ali se dogodine povlači iz Svetskog relikros prvenstva, pa ti moglo da znači da će više uložiti u TCR automobil. Orelijen Komt bi u takvim slučaju mogao da računa na još konkurentniji “pežo 308”, sa kojim je i dosad postizao više nego solidne rezultate.\nDolazak britanskog šampiona Kolina Turkingtona sve je izvesniji, a on, prema napisima medija, razmatra više ponuda. Isti mediji više ne vide mogućnost da bi se na svetsku turing scenu mogao vratiti Endi Priol, ili je smatraju manje verovatnom.\nPrema svemu što se čuje iz izvora bliskim WTCR ekipama, regularna startna lista za 2019. premašila bi ovogodišnje ograničenje i mogla bi da dostigne 30 automobila. Osim što bi se u njoj našlo mnoštvo šampiona, na startnoj rešetki bi bilo dve trećine profesionalnih trkača, što je svojevrstan presedan u šampionatu koji po definiciji i konceptu nema fabričke programe.


Fauči: Nema potrebe da se SAD ponovo zatvaraju - BIGportal.ba\nFauči: Nema potrebe da se SAD ponovo zatvaraju\n19 Juna, 2020 19 Juna, 2020 0173\nNema potrebe da se SAD ponovo zatvaraju, uprkos činjenici da se broj zaraženih ne smanjuje, rekao je američki infektolog Entoni Fauči.\n“Treba da razgovaramo o tome kako da bolje kontrolišemo delove zemlje u kojima je povećan broj obolelih od korona virusa”, rekao je Fauči.\nSAD su prve u svetu po broj obolelih i umrlih – kojih je skoro 120 hiljada. Iako su nekadašnji epicentri zaraze Njujork i Nju Džerzi uspeli da obustave nekontrolisano širenje zaraze, u 20 saveznih država broj obolelih ponovo raste.\nFauči je, prenosi Glas Amerike njegov intervju za agenciju AFP, naglasio da će biti važne odluke na lokalnom nivou kada se cela zemlja bude vraćala u normalu, a jedno od ključnih pitanja će biti otvaranje škola.\n“Države u kojima nema obolelih nemaju problem sa otvaranjem škola… Takođe, ima delova zemlje gde je infkecija minimalna pa samo možete malo da modifikujete nastavu, odvojite ljude, nosite maske…”, rekao je Fauči.\nVodeći američki infektolog je rekao da ga brine to što građani ne slušaju preporuke vlasti da nose maske.\n“U našoj zemlji imate grupe ljudi koji veoma strogo poštuju preporuke da se nose maske… A onda vidite i slike ljudi koji sede u barovima ili u crkvama bez maski. Neki poštuju, neki ne”, rekao je Fauči.\nPo Interpolovoj potjernici hapšenje u Banjaluci\nBartoli “bocnula” Federera\nOtkriveno ko je “dvor” koji je postavio rasno pitanje u vezi sa detetom Megan i Harija\nProtivio se mjerama i vakcinaciji: Odbornik iz antivakserske stranke preminuo od korone


Rogozin zaprijetio Crnoj Gori balističkim projektilima! - PORTAL REVIJE FOKUS\nRogozin zaprijetio Crnoj Gori balističkim projektilima!\n„Znate za šta je dobar “Sarmat”? Od kukavičkih Bugara, osvetoljubivih Rumuna i Crnogoraca koji su izdali našu zajedničku istoriju neće tražiti saglasnost za letjenje”, napisao je Rogozin\nDirektor ruske državne svemirske agencije Roskosmos Dmitrij Rogozin zaprijetio je Crnoj Gori interkontinentalnim balističkim projektilima navodeći da je Crna Gora izdala zajedničku istoriju, pišu “Vijesti”.\nRogozin se oglasio na Twitteru nakon što je Crna Gora zabranila prelet avionu ruskog šefa diplomatije Sergeja Lavrova koji je planirao da posjeti Srbiju.\n„Znate za šta je dobar “Sarmat”? Od kukavičkih Bugara, osvetoljubivih Rumuna i Crnogoraca koji su izdali našu zajedničku istoriju neće tražiti saglasnost za letjenje”, napisao je Rogozin.\nRogozin je svojevremeno, dok je bio potpredsjednik ruske Vlade zadužen za naoružanje, kazao da će Crna Gora zažaliti zbog odluke da se pridruži NATO.\nDemokratski front je 2016. pozvao Rogozina da posjeti Crnu Goru, a iz Ministarstva vanjskih poslova je tada rečeno da to nije moguće jer se Rogozin nalazi na listi ruskih državljana kojima nije dozvoljen ulazak u Crnu Goru, na osnovu stava Vlade da u sankcijama prema Rusiji slijedi Evropsku uniju.\nRogozina je, kako je saopšteno tada iz MVP, u posjetu Crnoj Gori pozvao jedan od lidera DF Milan Knežević, bez ikakvih konsultacija s nadležnim organima.\nFoto: Dmitrij Rogozin (Twitter)\nTags: "Sarmat"balistička raketaCrna GoraDmitrij RogozinRoskosmos\nPrethodna priča Ukrajinski marinac je ostao bez obje ruke: Nakon bitke za Mariupolj oženio je svoju djevojku (VIDEO)\nSledeća priča Posjeta Lavrova Beogradu otkazana, Crna Gora, Sjeverna Makedonija i Bugarska zatvorile vazdušni prostor


Derbi pripao crveno-belima: Zvezda i dalje neporažena - Basketilo\nPosted by By Kosta Tiodorovic 11/24/2020No CommentsPosted inABA\nPhoto by: Partizan NIS\nJučerašnji derbi je nosio mnogo očekivanja. Crvena Zvezda je tražila šansu da ostane neporažena u ABA ligi, dok je Partizan imao priliku da kruniše dobar period rezultata. Čini se da je Sašo Filipovski bio pravo rešenje na klupi crno-belih, jer je Partizan pre utakmice sa večitim rivalima vezao 4 pobede u svim takmičenjima. Dve od tih su bile u Evrokupu, i to protiv veoma jakih ekipa Huventuda i Uniksa. Loš period sa početka sezone kao da je zaboravljen, i vidi se da iskusan trener kao Filipovski može da održi kontrolu nad igračima i prenese svoje košarkaško znanje. Sa druge strane, Zvezda je ušla u derbi posle teškog poraza od Barselone u kom se dosta mučila u napadu zbog fenomenalne odbrane katalonskog tima. Obe ekipe su bile prilično motivisane da naprave dobar rezultat, što se videlo kroz veoma fizikalnu igru.\nUtakmicu su obeležila slobodna bacanja. Partizan je imao čak 38 prilika sa linije penala naspram Zvezdinih 13, koristivši lake poene da ostane u utakmici. Crveno-beli su imali dosta bolji šut iz igre i imali lepši protok lopte u napadu, što je rezultovalo tim da vode skoro celu utakmicu. Veliki peh za crveno-bele se desio u drugoj četvrtini kada je povredu prepone doživeo Lengston Hol. Plejmejker je do tog dela utakmice igrao sjajno i zabeležio 5 poena i 5 asistencija samo u prvoj četvrtini, ali je morao da bude iznet sa terena i nije bio u mogućnosti da nastavi utakmicu. Imala je dosta prilika Zvezda da se odlepi na veću rezultatsku razliku, pogotovo tik pred poluvreme. Nakon trojke Ročestija, Kori Volden (16 poena, 4 asistencije i 2 ukradene lopte) je odmah uspeo da ukrade loptu, pogodi tešku trojku i stavi tačku na prvo poluvreme protiv svog bivšeg kluba. Zvezda je na odmor otišla sa plus 10 i imala veliku moralnu prednost u odnosu na rivale.\n— AdmiralBet ABA League (@ABA_League) November 23, 2020\nAli Partizan se nije predavao. Crno-beli su nastavili da napadaju koš i idu na liniju penala, što je dodatno pravilo problem Zvezdi sa faulovima. Miler-Mekentajer je od svojih 20 poena čak 11 postigao sa slobodnih bacanja, iako je jako loše šutirao iz igre (2-9). Održavao je Partizan sve vreme jednocifrenu razliku i nije dozvoljavao igračima Zvezde da presude utakmicu i to kroz skok u napadu. Očigledno je koliko je samo nedostajao Vil Mozli crno-belima kada se gleda energija na terenu. On (13 poena i 6 skokova) i Rašon Tomas (19 poena, 6 skokova) su konstantno donosili posede svom timu, pogotovo na ofanzivnom skoku. Iako su i centri Zvezde bili uspešni pod protivničkim košem (9-9 u skokovima u napadu), crno-beli su bolje znali da iskoriste nove šanse za napad i napravili ozbiljnu razliku u poenima iz druge prilike: 25-18.\nDerbi je dostigao usijanje u četvrtoj četvrtini. Partizan je zategao odbranu i dozvolio crveno-belima da postignu samo 12 poena u poslednjem periodu igre. Crno-beli su sa linije penala uspeli postepeno da smanjuju razliku i uspeli da uđu u poslednji minut utakmice na samo 4 poena zaostatka. Volden je potom napravio faul u napadu, a Rade Zagorac je napokon pogodio svoju prvu trojku iz petog pokušaja. Partizan je odigrao dobru odbranu i posle promašaja Ročestija, Miler-Mekentajer je uhvatio skok. Kao i mnogo puta do tada na utakmici, Mekentajer je krenuo da dribla celom dužinom terena ne obazirujući se ni na saigrače, ni na protivničke igrače. Naravno, rezultat je bio isforsiran promašaj iz floutera preko dva igrača Zvezde, dok je sa obe strane imao otvorene šutere u korneru. Ovo nije prvi put da Mekentajer preterano drži loptu u svom posedu. Videli smo mnogo puta ove sezone kako lopta staje kada dođe u njegove ruke, što dosta kvari kontinuitet u napadu Partizana.\nFilipovski smatra da je njegov tim ostavio srce na terenu, što i nije daleko od istine. Ipak, bolja koncentracija u situacijama velikog pritiska na kraju oba poluvremena je mogla da donese veliku pobedu protiv umorne ekipe Zvezde. Crveno-beli su uspeli da prežive jako težak period sa tri jake utakmice u 6 dana sa 2 pobede i porazom protiv stvarno fenomenalne ekipe Barselone. Sledi još jedan težak meč u sredu protiv Efesa, a tek onda će igrači Zvezde imati vremena za odmor zbog reprezentativne pauze. Saša Obradović je izjavio da misli da je umor uticao ne samo fizički, nego i mentalno na njegove igrače jer imaju tendenciju za pad koncentracije kada dođe do umora. Što se tiče Partizana, crno-beli sledeći meč igraju tek 5. Decembra protiv ekipe Mornara i imaju veliku pauzu u Eurokupu. Derbi je pokazao da Partizan može i ove godine da se meri sa večitim rivalima, a ova pauza će dozvoliti Filipovskom da radi malo više sa ekipom, s obzirom da je nasledio trenersku palicu u sred sezone. Partizan bi mogao da traži svoju šansu u drugom delu sezone i pokuša da se ponovo progura u sam vrh ABA lige.\nPartizan- Od zvezda do trnja Pregled ABA lige: Šta očekivati od jadranske košarke Partizan u problemu- loš start crno-belih u ABA ligi Novi poraz Partizana-Igokei četvrta pobeda za redom Još jedna Radonjina Zvezda\nCrvena ZvezdaKodi Miler-MekentajerKori VoldenPartizanRade ZagoracRašon TomasSaša ObradovićVil Mozli\nPartizan- Od zvezda do trnja Pregled ABA lige: Šta očekivati od jadranske košarke Partizan u problemu- loš start crno-belih u ABA ligi Novi poraz Partizana-Igokei četvrta pobeda za redom Još jedna Radonjina Zvezda Njujork Niksi- Podsetnik da je odbrana i dalje važna


Putovanje sa malom decom na željenu destinaciju je potrebno unapred pripremiti i organizovati kako bi put, ali i odmor prošli bez ikakvih problema. Deci će prijati promena klime i lokacije, ali sa druge strane duži vremenski period u prevoznom sredstvu može izazvati nervozu i neispavanost. Počitajte nekoliko saveta koji će vam olakšati putovanje sa malom decom.\nPutovanje automobilom na željenu destinaciju\nAko na odmor idete automobilom bilo bi dobro da veći deo vožnje bude noću, kako bi dete većinu puta prespavalo, a to uključuje i čekanje na graničnim prelazima. Kako biste izbegli gužvu, pre odlaska na put proverite kamere na graničnim prelazima i krenite kada smatrate da je najmanji zastoj.\nKada je nemoguće izbeći gužvu, čekanja ili radove na putu od pomoći vam mogu biti omiljene igračke na koje će dete usmeriti pažnju. Većina roditelja tokom puta deci pušta omiljene crtane filmove preko tableta ili telefona, što vam može pomoći i prilikom uspavljivanja.\nBudite pažljivi kada je u pitanju klima uređaj, koji treba da bude podešen na nekoliko stepeni nižu temperaturu od spoljašnje, kako ne bi došlo do temperaturnog šoka prilikom izlaska napolje. Da biste dete zaštitili od sunca možete staviti zaštitnu mrežu na vetrobransko staklo ili za to iskoristiti peškir ili majicu. Bilo bi dobro da na svakih 2-3 sata napravite kraću pauzu.\nAvion kao brže rešenje\nAko želite brže da stignete na vaše odredište avion može biti odlično rešenje, ali u tom slučaju ponesite duks ili jaknicu za dete, jer tokom leta može da zahladni. Takođe, deca se često plaše aviona, zbog promene pritiska tokom uzletanja i sletanja, a taj problem možete rešiti cuclom ili sokom na slamčicu kod starije dece. Nije preporučljivo da dete jede neposredno pred let.\nKada beba može na prvi put?\nKada planirate putovanje sa malom bebom vodite računa da bude sita, suva i udobno smeštena, kako bi mogla da spava tokom puta, a prvo putovanje možete planirati već nakon 3 meseca života. Sa sobom bi trebalo da ponesete, pored odeće i kozmetike, preparate protiv alergije i temperature, kao i probiotik i kremu za ublažavanje ujeda insekata.\nMnogi roditelji govore da je lakše putovati sa malom bebom, jer još uvek nije fizički aktivna i veći deo puta joj prođe u spavanju. Pre putovanja svakako posetite pedijatra, posebno ukoliko planirate neku egzotičnu destinaciju, kako bi dete bilo zaštićeno na najbolji mogući način. Obratite pažnju na klimu mesta koje posećujete, jer klimatski uslovi mogu loše uticati na dete.\nStarija deca stresno doživljavaju putovanje\nU poređenju sa bebama, starija deca imaju problem sa promenom okruženja, klime, kreveta, što može izazvati pad raspoloženja i poremećaj sna, ali ovakva stanja traju kratko, jer se deca brzo naviknu na nove uslove. Da vaše dete ne bi prolazilo kroz stresan period privikavanja najbolje bi bilo da birate destinacije koje imaju slučnu klimu onoj gde živite.\nKako biste dete pripremili za put uvedite mu laganiju ishranu da biste izbegli mučninu i povraćanje tokom putovanja. Dajte mu što više vode, a hladni čaj sa malo meda i trunkom soli može biti odlična zaštita od dehidratacije. Izbegavajte sokove sa dosta šećera i brzu, nezdravu hranu, koja može samo pogoršati situaciju.\nOdabir destinacije, kada je u pitanju letovanje, ili odmor sa decom zavisi od vaših afiniteta, finansijskog stanja, dužine putovanja i ostalih propratnih faktora. Koje god mesto da odaberete sigurno je da će prijati vašem detetu, jer more blagotvorno deluje na zdravlje pomoću joda i soli, a na planini se možete nadisati svežeg vazduha, koji ojačava imunitet deteta.\nPre odlaska na put sa porodicom spakujte sve što vam je potrebno, tako da u svakom trenutku budete spremni da reagujete na mogući zdravstveni problem. Ne zaboravite da pre svega treba da se odmorite i zabavite uz pozitivnu porodičnu atmosferu, a to će sigurno ostati u najlepšem sećanju vašoj deci.


Mile Pažin negirao maltretiranja i odvođenja na radove | DETEKTOR.BA\nNegirao je da je u julu 1993. u Kaplan mahali ikoga fizički maltretirao, udarao bajonetom i psovao, objašnjavajući da se radi o neistini i “laži ljudi kojima su tada pomogli”.\nPrema njegovim riječima, Mirko Raguž je tražio od njega da ga odveze u Kaplan mahalu kako bi sahranili jednu djevojku, a prethodno mu je kazao da će iz “Koštane bolnice” povesti dva čovjeka da im pomognu.\nOdgovarajući na unakrsna pitanja Tužilaštva, optuženi je negirao da je bio pomoćnik zapovjedniku Civilne zaštite i da je Raguž radio sve po uputama civilnih vlasti.\nTužilac mu je predočio dokument Civilne zaštite s njegovim potpisom kojim se Raguž raspoređuje u industrijsku zonu, a Pažin je ustvrdio da on nije sačinio to rješenje, niti da se na njemu nalazi njegov potpis.\n“Mi smo pošli da pomognemo, ne da naređujemo. Oni idu s nama da sahranimo djevojku”, kazao je optuženi i negirao tužiocu da je u zatočeničke objekte dovozio hranu i bacao je s kamiona.\nNastavak suđenja je 27. februara.


UN: Izrael mora da obustavi izgradnju naselja\n20 novembar, 2013\nPalestinski predsednik Mahmud Abas\nŠef UN-a za politička pitanja, Džefri Feltman, rekao je juče Savetu bezbednosti svetske organizacije da su planovi Izraela da gradi nove domove u veoma spornoj oblasti nadomak Jerusailma, poznatoj kao E-1, znatno otežali pregovore dve strane.\nUjedinjene nacije su saopštile da će šanse za rešenje decenijama dugog izraelsko-palestinskog konflikta možda biti „nepovratno oštećene“, ukoliko Izrael ne obustavi izgradnju novih naselja na okupiranoj Zapadnoj obali.\nPalestinci navode da će ta izgradnja zatvoriti jedan od poslednjih otvorenih prostora izmedju istočnog Jerusalima i Zapadne obale. Posle izraelskog saopštenja Palestinci su zapretili da će napustiti pregovore što je navelo izraelskog premijera Benjamina Netanjahua da zamrzne te planove.\nFeltman je istakao kako generalni sekretar UN-a, Ban Ki-Mun, očekuje da izraelska vlada trajno zamrzne izgradnju naselja.\nViše od pola miliona izraelskih doseljenika sada živi na Zapadnoj obali i u Istočnom Jerusalimu - teritorijama koje je Izrael zauzeo tokom rata 1967, a koje Palestinci vide kao deo svoje buduće nezavisne države. Medjunarodna zajednica smatra ta naselja bespravno podignutim.


Austrotherm XPS | Austrotherm - EPS i XPS termoizolacija\nXPS (ekstrudirani polistiren) je termoizolacioni materijal čija primena garantuje značajnu uštedu energije. U konverzaciji na tržištu, često se za ovaj materijal koristi termin "stirodur", mada mi bežimo od upotrebe ovog termina, s obzirom da je reč o komercijalnom nazivu konkurentskog proizvoda. Upravo tamo gde postojanje ekstremnih pritisnih opterećenja i prisustvo vlage postavljaju dodatne, najviše kriterijume izolacionim materijalima, naš XPS te kriterijume ispunjava, nudeći idealna rešenja u najrazličitijim područjima primene. Od 2005. godine, Austrotherm svoj XPS proizvodi i u Srbiji (u Nišu). U Nišu od leta 2011. godine proizvodimo i Austrotherm XPS TOP 50, odnosno Austrotherm XPS TOP 70 - u debljinama od 40mm do 120mm. Ove ploče se izrađuju isključivo sa glatkom površinskom strukturom, sa ravnim ivicama ili sa stepenastim rezom ("falc"). Takođe, u našoj fabrici u Nišu proizvodimo ploče debljina 10mm i 20mm koje nose naziv Austrotherm Universalplatte.\nAustrotherm XPS nalazi svoju konkretnu primenu u izolaciji temelja, podruma, podova i ostalih oblasti opterećenih prisustvom vlage, sokli, podova industrijskih i drugih objekata u kojima vladaju velika pritisna opterećenja, puteva, železnickih šina, aerodromskih platformi i pista, klizališta, hladnjača itd.\nAko izuzmemo ekstremne situacije (primenu XPS-a na klizalištima, aerodromskim platformama i pistama i u sličnim područjima sa ogromnim pritisnim opterećenjima), u praksi se uglavnom koriste Austrotherm XPS TOP 30 (glatke površinske strukture) i Austrotherm XPS TOP P (rebraste površinske strukture). Moguće su dakle sledeće 4 varijante ovih ploča:\nU Nišu od leta 2011. godine proizvodimo i Austrotherm XPS TOP 50, odnosno Austrotherm XPS TOP 70 - u debljinama od 40mm do 120mm. Ove ploče se izrađuju isključivo sa glatkom površinskom strukturom, sa ravnim ivicama ili sa stepenastim rezom ("falc").\nIzvanredna termoizolaciona svojstva - povećanje energetske efikasnosti objekta


Devenport: Odnosi s Rusijom da ne miniraju integracije Srbije - Nova Borba\nDevenport: Odnosi s Rusijom da ne miniraju integracije Srbije\nEU od svih kandidata za članstvo očekuje da postepeno usklađuju svoju spoljnu politiku sa zajedničkom evropskom, i to nije samo u vezi sa Rusijom, već uopšte, izjavio je Majkl Devenport\nEvropska unija od svih kandidata za članstvo očekuje postepeno usklađivanje spoljne politike sa zajedničkom evropskom, i nije neuobičajeno da, poput Srbije, pojedine članice imaju specifične odnose sa Rusijom, ali ti odnosi ne bi trebalo da miniraju evropske integracije, izjavio je šef delgacije EU u Srbiji Majkl Devenport.\nDevenport je u intervjuu nedeljniku Nin, a kada je reč o tome koliko su odnosi Beograda i Moskve u skladu sa novom Strategijom bezbednosti i spoljne politike Evropske unije, istakao da Srbija i EU imaju zajedničko upravo to da ne žele konflikt.\n“EU od svih kandidata za članstvo očekuje da postepeno usklađuju svoju spoljnu politiku sa zajedničkom evropskom, i to nije samo u vezi sa Rusijom, već uopšte. EU ima razumevanje za specifične odnose Srbije i Ruske Federacije. Specifične odnose sa Rusijom imaju i neke druge zemlje članice Unije, nije to neuobičajeno”, rekao je Devenport.\nOn je, međutim, naglasio da odnosi sa Rusijom ne bi trebalo da se razvijaju na način koji bi minirao evropske integracije.\nNa pitanje da li Srbija može, u nekom trenutku, da očekuje zahtev iz Brisela da uvede sankcije Rusiji, Devenport je odgovorio da je cilj politike sankcija prema toj zemlji poštovanje međunarodnog prava i međunarodnih obaveza, uključujući punu primenu Minskog sporazuma.\n“Politika EU nije da se od Srbije traži primena ovih sankcija, za sada, ali, kao što sam rekao, očekujemo da svaka zemlja kandidata, do trenutka pristupanja Uniji, potpuno uskladi svoju spoljnu politiku sa EU. Na Srbiji je da definiše svoje strateške prioritete, i na bazi toga svoju spoljnu politiku u budućnosti”, rekao je Devenport.\nKada je reč o otvaranju novih pregovaračkih poglavlja, Devenport je dodao da sledeći koraci zavise od Evropske komisije i stava zemalja članica, ali da je EK već dala mišljenje o poglavlju pet (javne nabavke), dok srpska vlada intezivno radi na poglavljima 10, 25 i 26 (informatičko društvo, nauka, prosveta, kultura).\nUpitan da li postoji opasnost da Hrvatska i ubuduće koristi bilateralne probleme za ucenjivanje Srbije u pregovorima sa EU, Devenport je odgovorio da je stav Evropske komisije i Evropske unije u celini da bilateralna pitanja ne treba da budu deo pregovora.\nIpak, kako je dodao, proširenje EU je proces koji mora da uživa podršku svih država članica i da se odluke o širenju donose konsenzusom, zbog čega je važno da svaka članica bude zadovoljna koracima koji se preduzimaju u tom procesu.\n“Za otvaranje svakog poglavlja biće potrebna saglasnost svih zemalja članica, koje će ocenjivati i primenu akcionih planova. Što se tiče Hrvatske i Srbije, vrlo je dobro što je došlo do bilateralnih kontakata na najvišem nivou i do dogovora da se inteziviraju napori obe strane na rešavanju svih otvorenih pitanja”, rekao je Devenport.\nGovoreći o istrazi Evropske komisije u vezi sa navodnim dampingom cena u Železari Smederevo, Devenport je ocenio da se nepotrebno podigla velika prašina, jer istraga ne obuhvata samo Srbiju, već i Ukrajinu, Brazil, Rusiju i Iran.\nNe želeći da prejudicira rezultat, Devenport je ocenio da je to proces koji će trajati izvesno vreme i da treba sačekati šta će Evropska komisija utvrditi.


Tači: Vučiću, znamo i ja i ti da ne smeš krenuti na Kosovo a evo i zašto | Cik Novosti\nTači: Vučiću, znamo i ja i ti da ne smeš krenuti na Kosovo a evo i zašto\nPredsjednik Kosova Hashim Thaci izjavio je danas da je odluka predsjednika Srbije Aleksandra Vučića da podigne nivo vojske populistička i za unutrašnju upotrebu.\n“Predsjednik Srbije dobro zna da ne može da krene prema Kosovu. To je nešto nemoguće i nezamislivo i on je sam ubijeđen u to, ali za svaki slučaj institucije Kosova, uključujući i Sigurnosne snage Kosova su u stanje pripravnosti.\nThaci je nakon sjednice Saveza za nacionalnu sigurnost Kosova rekao da je u jutrošnjoj akciji kosovske policije na sjeveru uhapšen i jedan Rus za kojeg je naveo da je bio “maskiran statusom diplomate” i da je imao za cilj da ometa policiju.\nPopulističke izjave nisu prijetnje za rat, već za unutrašnju upotrebu da se dobije što veća simpatija u Srbiji, kazao je Thaci, prenosi Beta.\nPodsjećamo, danas je policija Kosova provela akciju na sjeveru zemlje gdje je većinsko srpsko stanovništvo, a cilj akcije je, kako je navela kosovska policija, bilo hapšenje policajaca upetljanih u kriminalne aktivnosti. Nakon sporevedene akcije, ROSU se povukla sa sjevera Kosova.


Rusija traži od Googlea i Applea da uklone LinkedIn aplikacije iz svojih prodavnica\nDruštvene mreže, 09.01.2017, 08:00 AM\nRusija je u novembru prošle godine zvanično zabranila LinkedIn, a dva meseca kasnije ruske vlasti su zatražile od Googlea i Applea da uklone mobilne aplikacije LinkedIna iz svojih prodavnica aplikacija.\nRuske vlasti su ovaj zahtev uputile dvema kompanijama pošto je sud naložio blokadu poslovne mreže zbog kršenja ruskog zakona prema kome kompanije moraju čuvati podatke ruskih građana isključivo u Rusiji.\nPošto Microsoft, u čijem je vlasništvu sada LinkedIn, nije ni pokušao da se usaglasi sa lokalnim zakonima, čak ni posle odluke suda o blokadi LinkedIna, ruske vlasti su otišle korak dalje i zatražile od kompanija Google i Apple da potpuno uklone aplikacije iz svojih prodavnica. Time su ove kompanije stavljane u tešku poziciju, jer je uklanjanje LinkedIna iz prodavnica protiv politike obe kompanije.\nApple je potvrdio da je stigao zahtev ruskih vlasti o uklanjanju aplikacije LinkedIn iz App Store, ali su u Googleu odbili da komentarišu novonastalu situaciju.\nAko i kada aplikacije budu uklonjene iz App Store i Google Play, LinkedIn koji u Rusiji ima nekoliko miliona korisnika, će biti potpuno nedostupan.\nPredstavnici LinkedIna su izjavili da su razočarani odlukom ruskih vlasti da blokiraju servis, ali da ne nameravaju da se u skorije vreme vrate u Rusiju.


Datum: 03. jun 2010.\nCentar podržao inicijativu organizacija iz regiona pred ministarski sastanak EU-Zapadni Balkan\nCentar za civilno-vojne odnose podržao je tekst izjave organizacija civilnog društva iz zemalja Zapadnog Balkana koja je upućena učesnicima Ministarskog sastanka EU-Zapadni Balkan u Sarajevu, održanog u sredu, 2. juna. U prilogu se nalazi tekst izjave kao i spisak preko 450 ...\nTagovi: Zapadni Balkan, eu, konferencija, evropske integracije, saopštenje\nDatum: 06. oktobar 2010.\nBeogradski centar za bezbednosnu politiku organizovao je diskusiju pod nazivom „Ko su lideri regionalne saradnje na Zapadnom Balkanu?” 6. oktobra 2010. na Fakultetu političkih nauka, Univerziteta u Beogradu. Povod za organizovanje diskusije je istraživanje BCBP-a „Kapaciteti ...\nTagovi: regionalna saradnja, regionalna bezbednost, evropske integracije, reforma sektora bezbednosti, bezbednosna saradnja, bezbednosna zajednica\nPreuzmite: PDF ( 0.61MB)\nPred vama je sedamnaesti broj Biltena o pitanjima unutrašnjih poslova Evropske unije i Srbije. Cilj publikacije je da svi zainteresovani budu upoznati sa aktivnostima EU u policijskoj i pravosudnoj saradnji u krivičnim stvarima, kao i sa procesom reforme policije u Srbiji. Na kraju biltena ...\nTagovi: unutrašnji poslovi, Srbija i EU, eu, evropska bezbednost, evropske integracije, bilten\n7 8 9 10 29


Ekološka bezbednost u saobraćaju - Seminarski Diplomski Radovi\nGotovi Seminarski Diplomski Maturalni Master ili Magistarski / Obrazovanje / Maturski radovi / Ekološka bezbednost u saobraćaju\nEkološka bezbednost u saobraćaju\nSaobraćaj kao specifična privredna delatnost prevoza ili prenosa ljudi i dobara, svojim kvalitetom i prilagođenošću regionalnim potrebama znatno doprinosi oblikovanju i valorizaciji prostora, ali i ukupnom privrednom i društveniom razvoju. Kao deo ljudske okoline, saobraćaj bitno utiče na njen kvalitet. Oplemenjivajući okolinu, saobraćaj istovremeno izaziva i brojne negativne ekološke posledice. Prirodna ravnoteža ekosistema prilično je uništena klasičnim oblicima transporta i saobraćaja i zato danas klasični oblici transporta imaju lokalno značenje u privrednim sistemima. Stoga bi razvoj multimodalnoga transporta uz primenu savremenih transportnih tehnologija, te određene i konkretne mere zaštite životne sredine trebalo da imaju dominantno značenje u svim razvijenim ekonomijama sveta. Važnost multimodalnoga transporta i saobraćaja proizlazi iz činjenica da se kod ove vrste transporta mogu u odgovarajućim kombinacijama koristiti sve prednosti pojedinih grana transporta i saobraćaja ili više njih zajedno, te istovremeno i nekoliko prednosti savremenih tehnologija transporta, odnosno, paletizacije, kontejnerizacije.\nTime se omogućava da celokopni transportni poduhvat bude brz, siguran i racionalan način proizvodnje transportnih, odnosno saobraćajnih usluga. Izučavanju saobraćajnih fenomena posvećuje se odgovarajuća pažnja; međutim u literaturi se retko obraća pažnju na zaštitu okoline koji može biti narušen sve složenijim i zahtevnijim odnosima aktivnih učesnika saobraćajnog sistema. Literatura ne sadrži konkretne i specifične spoznaje o negativnom uticaju koji neprimerena i nepromišljena saobraćajna politika može imati na okolinu. Republika Hrvatska u okviru svoje saobraćajne strategije treba postaviti odrednice primerene razvojnim tendencijama transporta i saobraćaja za 21. vek, a koje je potrebno uskladiti sa merama zaštite životne sredine...\n2.1\tMeđuodnos transporta i zaštite okoline u privrednom sistemu\t4\n2.2\tMultimodalni transport u funkciji zaštite životne sredine\t5\n2.3\tTransport - element politike održivog razvoja\t8\nStradanje mladih učesnika u saobraćaju u gradu Somboru Maja 0 1,603 21-03-2012 04:45 PM\nSaobraćaj i bezbednost Maja 0 2,877 21-03-2012 04:20 PM\nEkološka energija i alternativni izvori enegije Maja 0 1,954 03-02-2012 09:26 PM\nBezbednost nuklearnih elektrana od havarija kod prirodnih katastrofa Dzemala 0 1,909 18-08-2011 06:48 PM\nMaturski rad - Taksonomska i ekološka analiza ruderalne flore na području pančevačkog erik_bananamen 0 1,500 13-05-2011 06:17 PM


Ugrožena bezbednost u Egiptu, nemiri se nastavljaju\nHapšenja pripadnika klanova na crnogorskom primorju\nProtesti u Egiptu ne jenjavaju\n30. januar 2011. Kairo. Demonstranti protestuju protiv vlade predsednika Hosnija Mubaraka već šesti dan za redom.\n(Fotogalerija: protesti u Egiptu, 29. i 30. januar 2011)\nPredsednik Egipta Hosni Mubarak sastao se u nedelju sa visokorangiranim vojnim zvaničnicima, dok su demonstranti tražeći njegov odlazak sa vlasti već šesti dan protestovali na egipatskim ulicama.\nOpasan period nestabilnosti na Bliskom istoku\nU centru Kaira u nedelju su se okupile hiljade demonstranata protiv tridesetogodišnje vladavine Mubaraka, protestujući zbog nezaposlenosti, siromaštva i zahtevajući slobodu izražavanja.\nNedelja je u Egiptu prvi radni dan u sedmici, ali je bankama i školama naređeno da ostanu zatvorene zbog nasilja.\nU proteklih nekoliko dana prema podacima agencije Frans pres, u demonstracijama je do sada poginulo 111, a povređeno je više od 2000 ljudi. Televizija Al Džazira, kojoj je u nedelju zabranjen rad u Egiptu, pominje najmanje 150 poginulih.\nProtesti u nedelju slede nakon noći pune pljački i vandalizma u Kairu i drugim većim gradovima, pošto policije gotovo da nema na ulicama.\nRulje su pljačkale prodavnice, banke, zlatare, a lopovi su u Nacionalnom muzeju u Kairu oštetili i dve mumije iz vremena faraona.\nVojska je pozvala narod da se sam zaštiti od pljački, te su se organizovali civili čuvari kvartova naoružani šipkama da štite stanovnike od brojnih huligana koji pljačkaju radnje i stanove.\nIzveštava se o hiljadama zatvorenika koji su pobegli iz zatvora širom Egipta nakon sukoba sa stražarima.\nVojska je izvedena na ulice da zameni policijske snage koje su razbesnele javnost koristeći vatreno oružje i suzavac da uguše poroteste.\nSad Zaghloul, glavni urednik lista "Alborsa" sa sedištem u Kairu, rekao je za RSE da su Egipćani pozdravili ovu promenu, ali da čekaju da vide šta će se sledeće dogoditi.\n"Vojska je prisutna ovde u Kairu, ali i dalje nije bezbedno u mnogim mestima," kazao je Zaghloul u nedelju. "Ali, mislim da vojska daje sve od sebe da pokrije sva mesta i čini mi se da svi ovde očekuju vesti o novoj vladi i uverenja da postoji bezbednost."\nKako javlja agencija Asošiejted pres, nekoliko minuta pre početka policijskog časa u nedelju, najmanje dva borbena aviona nadletelo je centar Kaira gde se okupilo više hiljada demonstranata.\nMubarak je pokušao da umiri narod promenama u vladi, gde je u subotu zamenio premijera, i prvi put od kada je na vlasti imenovao potpredsednika države.\nNa mesto potpredsednika postavio je svog bliskog saradnika, šefa obaveštajne službe generala Omara Sulejmanija, a za novog premijera ministra avijacije generala Ahmada Safika, koji uživa dosta veliki ugled među stanovništvom.\nPeti dan protesta u Egiptu\n(Fotogalerija: Protesti u Kairu, 28. i 29. januar 2011)\nNasilje u Egiptu izazvalo je zabrinutost međunarodne zajednice. Palestinske vlasti su zatvorile granični prelaz sa Egiptom, a izraelski premijer Benjamin Netanjahu rekao je u nedelju novinarima da "s pažnjom" posmatra razvoj događaja, sa ciljem da se održi "stabilnost i bezbednost" u regionu.\nGeneralni sekretar Ujedinjenih nacija Ban Ki-mun, govoreći na samitu Afričke unije, pozvao je na uzdržavanje od nasilja u Egiptu i poručio političkim liderima svuda u svetu da izvuku pouku iz trenutnih događanja.\n"Širom sveta lideri moraju pažljivo i iskrenije da osluškuju glas naroda, njihove težnje, promene i nade za bolju budućnost," kazao je on.\nIstaknuti egipatski opozicionar, bivši šef Međunarodne agencije za atomsku energiju i nobelovac Mohamed El Baradej, ocenio je da su Mubarakove promene u vladi nedovoljne i ponovo pozvao dugogodišnjeg šefa države da ode "što pre, za dobrobit Egipta".\nMubaraku su solidarnost izrazili saudijski i palestinski lideri. Američki predsednik Barak Obama je ponovo pozvao Mubaraka da sprovede reforme i da pokaže uzdržanost.\nU zajedničkoj izjavi, lideri Francuske, Nemačke i Velike Britanije pozvali su egipatske vlasti da počnu "proces promena" i da izbegnu upotrebu sile.\nEgipat: Nemiri ne prestaju, 29. januar 2011.


Ništa od „high-tech“ toaleta\nJedan od najbogatijih ljudi na planeti Bil Gejts ne zaustavlja se u svojoj nameri da omogući bolje uslove života stanovnicima nerazvijenih zemalja. Uporedo sa traženjem leka za malariju, i iskorenjavanjem siromaštva, „Melinda i Bil Gejts fondacija“ pokušava da nađe rešenje i za oko dve i po milijarde ljudi koji nemaju kanalizaciju.\nOva fondacija 2011. pokrenula je konkurs za rešenje ovog problema, i to u vidu toaleta koji ne bi koristio vodu i struju, ali bi na neki način proizvodio energiju. Iznos od 100 000$ do sada je dobilo 16 timova, koji su poslali predloge za „ekološke“ i „energetski efikasne toalete“, a poslednji u nizu finansiranih predloga bio je solarni wc. Ove godine konkurs je proširen na Kinu i Indiju.\nStručnjaci međutim smatraju da, iako je namera dobra, ovakva rešenja zahtevaju dosta novca. Razlog je što su univerzitetski timovi uglavnom koncentrisani na inovativne tehnologije, dok bi rešenje trebalo tražiti u jednostavnijim projektima, koji bi bili primenjivi u svim sredinama.


Sastanak grupe za razvoj općine Sanski Most – inmedia.ba\nSastanak grupe za razvoj općine Sanski Most\n0 22 Juna, 2013 09:02\nJučer je u Općini Sanski Most održan drugi sastanak Partnerske grupe, uspostavljene u okviru procesa izrade lokalne razvojne strategije, a koji se provodi uz podršku Projekta integriranog lokanog razvoja – ILDP, Razvojnog programa Ujedinjenih naroda – UNDP i Švicarske agencije za razvoj i saradnju.\nPrema riječima Amera Mezetović, koordinatora projekta ispred općine Sanski Most, partnerska grupa je tijelo koje osigurava učešće i doprinos socio-ekonomskih aktera u procesu planiranja, te predstavlja osnov za komunikaciju između općinske uprave i građana. Ovo tijelo raspravlja i usaglašava ključne elemente strategije tokom čitavog procesa U članstvo Partnerske grupe su uključeni predstavnici poslovnog, javnog i civilnog sektora.\n„ Na danas održanom sastanaku smo predstavili socio-ekonomske analizu, vizije razvoja i strateških ciljeva općine Sanski Most koji su rađeni u protekla tri do četiri mjeseca, a koje je pripremio Općinski razvojni tim. Proces revizije strategije integriranog lokalnog razvoja odvija se u okviru Projekta integriranog lokalnog razvoja (ILDP). ILDP predstavlja zajedničku inicijativu Švicarske agencije za razvoj i saradnju i Razvojnog programa Ujedinjenih naroda (UNDP), a provodi se u saradnji sa Ministarstvom za ljudska prava i izbjeglice BiH, Ministarstvom uprave i lokalne samouprave RS, Federalnim ministarstvom pravde, savezima općina i gradova u oba entiteta, te 24 partnerske općine širom BiH. Na prostoru Unsko – sanskog kantona u ovaj projekat su uključene četiri općine, a pored općine Sanski Most tu su još Bihać, Velika Kladuša i Ključ“, rekao je Mezetović..\nNa sastanku nakon prezentacije članovi Partnerske grupe su aktivno učestovali u diskusiji i davali vlastite prijedloge i mišljenja.r\nGodišnjica zločina na Krivoj cesti


Audio-Technica ATH-E40 - KupujemProdajem\nAudio > Slušalice > ID oglasa: #73617828 (Obnovljen: pre 3 nedelje)\nOdlične slušalice za monitoring dokazanog japanskog brenda!\n2-fazni "push-pull" dizajn drivera ATH-E40 slušalica pruža Vam poboljšanu vernost i efikasnost zvuka. Ove in-ear slušalice donose Vam snažne bas frekvence zajedno s balansiranim srednjim i visokim frekvencama koje Vam isporučuju punu emociju same muzike, bilo da se nalazite na pozornici ili jednostavno šetate ulicom! Ove slušalice sadrže specijalno dizajnirano kućište koje poseduje neverovatnu izolaciju od spoljnih zvukova. Izolacija + udobnost pri korišćenju + poboljšane silikonske navlake u četiri veličine (XS/S/M/L) = Audio-Technica ATH-E40 in-ear slušalice! U kompletu sa slušalicama dolazi i original torbica te odvojivi kabl dužine 1,6m.


Erdogan: Iznošenje kapitala - izdaja Turske\n► Erdogan: Iznošenje kapitala - izdaja Turske\nPredsednik Turske Redžep Tajip Erdogan optužio je danas poslovne ljude koji žele da kapital prebace iz Turske u inostranstvo za "izdaju" i dodao da to vlasti neće dozvoliti.\n"Čuo sam da neki biznismeni pokušavaju da prebace svoju imovinu u inostranstvo. Sada ovde govorim da ću reći Vladi da to nikada ne dozvoli, jer su takvi postupci izdaja", rekao je Erdogan u članovima svoje stranke.\nTurski predsednik nije precizirao na koga cilja.\nU Njujorku je u toku poncijalno eksplozivno suđenje po Tursku, jednom od direktora turske "Halkbanke" Mehmetu Hakanu Atili, optuženom da je pomogao Teheranu da zaobiđe američke sankcije.\nKljučni svedok-saradnik je tursko-iranski biznismen Reza Zarab, koji je na suđenju rekao da je Erdogan u oktobru 2012. godine, dok je još bio premijer, dao "instrukcije" dvema bankama da pomognu "Halkbanci" kako bi se zaobišle sankcije Iranu.\nZarab je rekao da od marta 2012. i marta 2013. godine dao više od 50 miliona evra mita bivšem ministru ekonomije Zaferu Čaglajanu.\nOdluka Zaraba da u tom postupku pomogne američkom pravosuđu može da izazove probleme Turskoj.\nTužilaštvo u Istanbulu saopštilo je u petak da će imovina Zarabova i njegove porodice biti zaplenjena u okviru istrage špijunaže za jednu stranu državu.\nTurske vlasti su kritikovale suđenje svom bankaru u Njujorku, smatrajući da je to deo "političke zavere" bivšeg imama Fetulaha Gulena, optuženog da je bio organizator pokušaja vojnog udara u Turskoj 15. jula 2016. godine.\n"To suđenje nije ništa drugo nego zavera (od decembra 2013. godine) koja se odvijala s druge strane okeana", rekao je danas Erdogan, u vezi s korupcijskim skandalom koji je tada izbio, a u koji je bilo umešano nekoliko ministara i drugih ljudi bliskih njegovoj vlasti. Erdogan je taj skandal opisao kao zaveru i pripisao je Gulenu.\nTurski predsednik je rekao da to u Sjedinjenim Državama i nije suđenje, već "pokušaj ucene" kojem "nećemo podleći".


PSG: "Mafija jednako država". Simo Spasić delo i slika i prilika ove vlasti - Jutarnji GLASnik\nČlanovi i simpatizeri Pokret a slobodnih građana, zajedno sa Čuvarima starog grada, Tolerancijom Srbije i Zelenom ekološkom partijom, danas su ispred zdanja Novog dvora osmi petak zaredom postavljali pitanja predsedniku Aleksandru Vučiću, na koja odgovor nije usledio.\nNa centralnom transparentu ovoga puta pisalo je „Mafija jednako država“, a policija je bez uspeha pokušala da spreči okupljene da stanu na plato ispred Predsedništva, uz obrazloženje da se radi o „štićenom objektu“.\nNa početku izlaganja, lider PSG Saša Janković upitao je predsednika zašto je država najveći neprijatelj bezbednosti svojih gradjana i zašto kriminalci sede u državnim organima.\n– Zašto ljudi bliski vlasti imaju dozvolu da čine najgore zločine? Ko ubija ljude po Srbiji i u Beogradu? Zbog čega mafija ima sopstvenu državu u Srbiji i treba li gradjani i gradjanke da počnu da nose pancire po ulicama? Zar zaista mislite da ćete proći nekažnjeno za sve ovo – upitao je Janković.\nSimo Spasić, predsednik Udruženja porodica kidnapovanih i ubijenih na KiM, i ovoga puta pokušao je da omete obraćanje Jankovića vikajući uvrede u megafon, ali je nekoliko okupljenih ispred njega stalo držeći tablu i pratilo ga gde god se kretao.\nPrvi čovek PSG-a poručio je da je Simo Spasić delo i slika i prilika ove vlasti, ali ne i slika i prilika Srbije.\nTagged pokret slobodnih građana, PROTEST, simo spasić


RS /Dodikova peticija nije prošla kako je najavljivao: Koliko ljudi je stavilo potpis? / Radio Sarajevo\n29. 07. 2021. u 19:47:00 Radiosarajevo.ba\nPeticija koju je u RS pokrenuo Milorad Dodik s ciljem da građani izraze nezadovoljstvo i odbace nametanje zakona o zabrani negiranja genocida od strane Valentina Inzka za sada je potpisalo 80.000 građana manjeg bh. entiteta.\nDodik je, podsjetimo, 24. jula pokrenuo ovu peticiju i pozvao građane RS da se odazovu i potpišu istu, ali ona je, sudeći prema dosadašnjim podacima, doživjela debakl.\nPeticiju je za sada potpisalo tek 80.000 građana manjeg bh. entiteta što je sigurno manje od onoga što su Dodik i kompanija očekivali kada su pravili promotivni spot u kojem se poziva na mobilizaciju naroda.\nU međuvremenu, u četvrtak, na snagu je i zvanično stupio dopunjeni zakon kojeg je nametnuo Valentin Inzko, a kojim će se kažnjavati negatori genocida.\nU međuvremenu, poznati bh. youtuber Amir Hadžić pokrenuo je online peticiju za hapšenje Milorada Dodika, a istu je do sada potpisalo 50 hiljada ljudi.\nDodik je bio aktivan i danas pa je kazao da je spreman podnijeti ostavku i Predsjedništvu BiH, ali pod uslovom da se ne bira novi srpski član. Kasnije je pozvao sve građane RS da se prijave u Tužilaštvo BiH što je, kako kaže, on još sinoć sam uradio 'da ga ne bi preduhitrili muslimani'.\nTagovi: Milorad Dodik peticija RS


Republički parlament odbio predloge Zakona o ekoterorizmu i obrazovanju Komisije za utvrđivanje posledica industrijskog zagađenja voda, vazduha i zemljišta, kao i Komisije o MHE - Zelena stranka\nPočetna VestiRepublički parlament odbio predloge Zakona o ekoterorizmu i obrazovanju Komisije za utvrđivanje posledica industrijskog zagađenja voda, vazduha i zemljišta, kao i Komisije o MHE\n16.10.2018.\t Vesti, Saopštenja, Narodna skupština, Republički poslanik\nZelena stranka sa velikim žaljenjem i ogorčenjem upoznaje javnost da je Republički parlament ODBIO Predlog izmene krivičnog zakona, koji podrazumeva pooštravanje kaznenih odredbi i uvođenje pojma ekoterorizam. Isto tako, Parlament je odbio i obrazovanje Komisije koja bi utvrdila štetne posledice industrijskog zagađenja voda, vazduha i zemljišta koje one imaju u područjima Pančeva, opštine Bor, opštine Obrenovac, kao i oblasti uz Veliki bački kanal (Vrbas, Kula, Crvenka i Sivac), kao i Komisije za utvrđivanje štetnih posledica izgradnje mini hidroelektrana na područjima zaštićenih prirodnih dobara.\nSve tri inicijative podneo je predsednik Zelene stranke, mr Goran Čabradi, i Zelena stranka smatra da je žalosno i poražavajuće da se ovakve inicijative odbiju bez ijedne valjane i smislene argumentacije.\n„Zaista se pitam, u kom to mi vremenu i državi živimo, kada narodni poslanici odbijaju inicijativu da se poboljša kvalitet životne sredine u zemlji u kojoj živimo svi mi sa našim porodicama?“, izjavio je Čabradi.\n„Ulaskom u Parlament, ja sam iskreno mislio da su narodni poslanici, zaista narodni. Ovako, ja ne mogu, a da se ne zapitam, u čijem interesu se ne samo ne usvajaju ovakve inicijative i predlozi, već da nema ni rasprave na tu temu?“, dodao je mr Goran Čabradi.\nZelena stranka će i dalje insistirati i istrajavati da predlaže i inicira sve ono što smatramo da donosi boljem životu u našoj zemlji. Nama svakako jeste prioritet životna sredina, ali isto tako pratimo i sve druge segmente društvenog života i gledamo da na što kvalitetniji način odgovorimo svim izazovima koje uočimo.\nMi smo i dalje optimisti da će se neke promene desiti u našem društvu i da će etika i moral naterati pojedince da rade u interesu države i naroda, a ne da su slepi poslušnici i glasaju na „daljinski“ upravljač, kako im se naredi.\nDobri i kvalitetni predlozi i ideje su uvek osnova za diskusiju, nebitno od koje političke opcije ili grupacije dolaze. Ako i dalje nastavimo da se delimo po političkoj opredeljenosti, a ne po kvalitetnim i dobrim idejama, onda su nam potrebne korenite promene u našem društvu!\nTeme: Zelena strankazaštita životne sredineGoran ČabradizakoniKomisija\nU našoj javnosti slabo je ispraćena vest o sudskom procesu[...]


Mihajlović: Neophodna reforma "Puteva Srbije" - Infobrif\nObjavljeno 14.02.2020. u 13:33 poslednja izmena 14.02.2020. u 13:19\nPotpredsednica Vlade i ministarka građevinarstva, saobraćaja i infrastrukture Zorana Mihajlović, održala je sastanak Radne grupe za praćenje reforme putnog sektora u Srbiji, na kojem je bilo reči o dosadašnjim rezultatima i aktivnostima koje predstoje.\nMihajlović je tom prilikom istakla da Ministarstvo saobraćaja nije zadovoljno efikasnošću i konkurentnošću „Puteva Srbije“ i da očekuje da će se ovom reformom doći ne samo do kvalitetnijeg održavanja putne mreže, već i dobijanja profitabilnog javnog preduzeća, sa jasno definisanim obavezama i odgovornošću.\n„Puno toga smo uradili u prethodnom periodu, jer bez reforme u drumskom sektoru nema daljeg napretka. Svesni smo postojećih kapaciteta i kritičnih tačaka i nismo u potpunosti zadovoljni efikasnošću rada „Puteva Srbije“. Zajedno sa konsultantima i međunarodnim partnerima definisaćemo osnovne pravce kako reforme putnog sektora, tako i restrukturiranja ovog preduzeća, u cilju efikasnijeg poslovanja, povećanja kapaciteta svih relevantnih institucija, ali i izgradnje, održavanja i veće bezbednosti puteva“, rekla je ministarka.\nNa sastanku je posebno bilo reči o potpisivanju ugovora između Vlade Srbije i Javnog preduzeća „Putevi Srbije“, kojim bi se precizno definisali nivoi usluga i uspostavio jasan vremenski program za radove i strukturne reforme.\nPotpredsednica Vlade zahvalila je predstavnicima svih resornih ministarstava, Svetskoj banci, Evropskoj banci za obnovu i razvoj, kao i Evropskoj investicionoj banci, na uloženom radu i podršci u planiranju i sprovođenju reforme drumsko-saobraćajnog sektora.\nPredstavnici Svetske banke, EBRD-a i EIB-a istakli su da je ovo veliki korak u procesu reformi i kao rezultat trogodišnjeg rada ove institucije nastaviće da pružaju podršku implementaciji programa.\nSastanku su, pored predstavnika Ministarstva građevinarstva, saobraćaja i infrastrukture i navedenih finansijskih organizacija, prisustvovali i predstavnici Ministarstva finansija, Ministarstva privrede, Ministarstva unutrašnjih poslova, „Puteva Srbije“, „Koridora Srbije“ i angažovanih konsultanata.\nPutevi SrbijeReformaZorana Mihajlović


Tači: Za par dana radna grupa za ZSO, bez predstavnika Srbije - Gorapress.net\n10.06.2016. u 14:22\nKosovski predsednik, Hašim Tači, izjavio je danas Tanjugu da će kosovske vlasti u narednih par dana oformiti radnu grupu koja će raditi na uspostavljanju Zajednice srpskih opština.\n"Poštujem legitimni interes Srbije za svoj narod koji živi na teritoriji Kosova, ali Kosovo je nezavisna država," rekao je Tači.\nPrethodno je iz Prištine stigla najava da Tahiri u Brisel dolazi kako bi uložila primedbu zbog srpske blokade sporazuma o telekomunikacijama, odnosno o dodeli međunarodnog pozivnog broja Kosovu.\nU diplomatskim izvorima Agencije Tanjug u Briselu kažu da je tom prilikom bilo razgovora "o svim otvorenim pitanjima" u dijalogu Beograda i Prištine koji se vodi pod pokroviteljstvom šefice EU diplomatije, Federike Mogerini.\nIstu formulaciju upotrebio je i Tači, koji je preneo Tanjugu da je u razgovorima Tahiri i predstavnika kancelarije Federike Mogerini zaduženih za Zapadni Balkan bilo razgovora o "svim temama".


Vijeće Višeg suda u Podgorici\nVijeće Višeg suda u Podgorici zatražilo je da se optuženoj za pokušaj terorizma na dan parlamentarnih izbora u Crnoj Gori u oktobru 2016. Branki Milić sudi u odsustvu, saopštila je danas na početku ročišta sudija Suzana Mugoša.\nSud je juče odbio kao neosnovan prijedlog specijalnog tužioca Milivoja Katnića da se razdvoji postupak u odnosu na Branku Milić.\nBranka Milić je optužena je za pokušaj terorizma na dan održavanja parlamentarnih izbora u Crnoj Gori u oktobru 2016. godine, zajedno sa dva ruska i više srpskih državljana, kao i s dijelom rukovodstva crnogorskog opozicionog saveza Demokratski front.\nMilić je 23. novembra napustila suđenje, nezadovoljna zbog toga što je sud odbio njen zahtjev za izuzeće vještaka i pomoć zatražila u Ambasadi Srbije u Podgorici.\nU međuvremenu je Crna Gora za njom raspisala potjernicu. Ministarstvo spoljnih poslova Crne Gore tražilo je, nakon toga, od ambasade Srbije da omogući ulazak nadležnih organa u prostorije tog diplomatskog predstavništva.\nViši sud u Podgorici Branka Milić


Bentlijem na reli Velike Britanije - Auto Moto, WRC\n‘NJEGOV DOLAZAK ZNAČI ZA CELU KOŠARKU U REGIONU’: Mega u oslabljenom sastavu gostuje Partizanu, Jovanović pun respekta pred ovaj meč!\nZMAJEVI IMAJU NOVO POJAČANJE: Dominirao u dresu IMT-a, pa pronašao svoj put nazad do ‘krova’!\nRED, RAD I DISCIPLINA: Crveno-bela ekspedicija se ne zaustavlja, igrači imali ‘čudne’ zahteve na treningu! (VIDEO)\nBentlijem na reli Velike Britanije\nAleksandar Milosavljević 21.09.2012., 12:21\nOvo se definitivno ne viđa često, odnosno, do sada verovatno i nije viđeno. Baš kada su gledaoci na WRC takmičenju u Velsu, Velikoj Britaniji, iščekivali na drugoj deonici da reli krene, pored njih je proleteo Bentli Kontinental Sport GT, a za volanom je bio bivši vozač tima Mini, Kris Meeke. Svakako, ovog puta nije bio deo takmičenja, već je snimao deonicu za poznatu emisiju Top Gear koju gledaju milioni širom sveta.\nPoznati reli vozač koji je provozao Džejmsa Meja u automobilu koji nije pravljen za ove stvari je rekao: „Vožnja po ovakvom terenu je prosto sjajna. Napucao sam se adrenalinom dok sam vozio deonicu. Ovo je izuzetno snažan auto, zveknuli smo i nekoliko rupa ali i nekoliko odskoka, ali hvala bogu, nije bilo drame. Nekoliko puta sam uspevao da ga doteram i do 190km/h, i mogu vam reći da je sjajan osećaj.“\nJari Mati Latvala je bio najbrži na ovoj deonici od 24.87km u svojoj Ford Fiesti WRC sa vremenom od 14.m44.9s. Vreme koje je Meeke postigao u Bentliju će biti objavljeno kada emisija bude izmontirana i emitovana, najverovatnije početkom naredne godine…\nPrethodna vest Kragujevac zaslužuje ovakav tim\nSledeća vest Ganzo prešao u Sao Paolo\nKragujevac zaslužuje ovakav tim\nGanzo prešao u Sao Paolo


Vozilo udarilo u zaštitnu barijeru ispred Bele kuće\n► Vozilo udarilo u zaštitnu barijeru ispred Bele kuće\nJedno vozilo udarilo je u bezbednosnu ogradu blizu Bele kuće a žena koja je vozila je uhapšena, saopštila je američka tajna služba.\nU Tviter poruci napisali su da vozilo nije probilo bezbednosnu ogradu kompleksa Bele kuće kao i da je žena koja je vozila "odmah privedena".\nPrema novinarima zaključanim u pres sali viđeni su pripadnici bezbednosne službe kako trče ka rezidenciji.\nBela kuća nije u zvaničnoj blokadi ali bezbednosni zvaničnici su u visokom stepenu pripravnosti, naveli su novinari.\nPredsednik SAD Donald Tramp je u Beloj kući primao australijskog premijera Malkolma Ternbula. Ternbul će ostati u Beloj kući dok se incident ispituje.


Prikaz presude u predmetu Martinović protiv Srbije , broj 14074/15\nEvropski sud za ljudska prava (u daljem tekstu: Evropski sud) je 19. septembra 2019. godine doneo presudu u predmetu Martinović protiv Srbije, broj 14074/15. Presudu je doneo tročlani Odbor Evropskog suda, što znači da je presuda postala pravnosnažna danom objavljivanja.\nU konkretnom slučaju, Evropski sud je utvrdio povredu prava iz člana 6. stav 1. Evropske konvencije za zaštitu ljudskih prava i osnovnih sloboda (u daljem tekstu: Konvencija), zbog trajanja parničnog postupka od 10 godina, 2 meseci i 12 dana u 2 stepena nadležnosti. Kako podnosilac predstavke nije podneo nikakav zahtev za pravično zadovoljenje, Evropski sud je smatrao da nema osnova da mu se dosudi bilo kakav iznos na ime nematerijalne štete.\nEvropski sud je i ovog puta naveo da se opravdanost dužine postupka mora ceniti u svetlu okolnosti konkretnog slučaja, pozivanjem na sledeće kriterijume: složenost predmeta, ponašanje podnosilaca predstavki i nadležnih organa, te važnosti predmeta spora za podnosioce predstavki. Evropski sud se pozvao na već dobro ustanovljenu praksu utvrđenu u predmetu Nemet protiv Srbije, br. 22543/05 od 8. decembra 2009. godine, u kojem je Evropski sud već utvrdio povredu Konvencije u pogledu pitanja sličnih onima u ovom predmetu.


BRNABIĆ: Mali će da preporodi srpske finansije!\n“Obećao je da će Beograd biti grad kranova – to je ispunio, pokazao da je timski igrač, da se ne plaši napornog rada, da se ne plaši kritike, i da se ne plaši teških odluka u interesu Beogradjana i gradjana. Njegovi uspesi i znanje su ono što verujem da je najbolje za kandidata za ministra finansija”, rekla je Ana Brnabić.\nOna je kazala da su u vreme njegovog mandata pokrenuti veliki investicioni projekti od kojih je najznačajniji “Beograd na vodi”, a napomenula i da je otvorena robna kuća IKEA koja ne dolazi u zemlju u kojoj postoji korupcija.\n“IKEA ne dolazi u zemlju gde postoji korupcija. To što je Švedska u Beogradu i Srbiji, pokazuje da se Srbija uspešno bori sa korupcijom i da ima transparentno poslovanje”, istakla je Brnabić, što je propraćeno apaluzom poslanika vladajuće većine.\n“Kao predsednica vlade lično mogu da posvedočim da je zahvaljući velikim investicionim projektima grada Beograda BDP Srbije održan, a građevinska industrija značajno unapređena”, istakla je Brnabićeva.


Prvi regionalni sajam zapošljavanja za IT industriju - "ITkonekt" od 31. marta do 2. aprila - Vrnjačka Banja\nPrvi regionalni sajam zapošljavanja za IT industriju – “ITkonekt” od 31. marta do 2. aprila\nHome > Javni pozivi i konkursi > Prvi regionalni sajam zapošljavanja za IT industriju – “ITkonekt” od 31. marta do 2. aprila\nPosted on 16. marta 2016. by Olga Stojković\nSreda, 16. 03. 2016.|10:06 | Izvod:eKapija|Foto:Bif\nNajbolje IT kompanije, organizacije, startupovi i gejming studiji iz regiona okupiće se na online ITkonektu, koji se održava od 31. marta do 2. aprila. Ovo je prvi regionalni sajam zapošljavanja, specijalizovan isključivo za IT industriju.\nPrijave su već počele, a svi zainteresovani se mogu besplatno registrovati na online.it-konekt.com i tako osigurati svoje mesto na ovom regionalnom IT događaju.\nNa posebno prilagođenoj virtuelnoj platformi posetioci će moći da “prošetaju” kroz četiri virtuelna sprata i pronađu puno zanimljivih sadržaja. Na Job floor spratu posetioci će moći da naprave virtuelnu turu kroz najbolje IT kompanije u regionu i vide koje nove poslove oni nude i kako izgleda raditi kod njih.\nNa Gaming flooru će isprobati nove igrice i dobro se zabaviti, a na Startup flooru će moći da se upoznaju sa nekim novim idejama i projektima u IT-ju, kao i da ostvare mnogo novih kontakata. Na EDU flooru će se predstaviti edukativne ustanove i IT organizacije.\nOsim toga, posetioci će moći da zavire u virtuelnu salu i prate online konferenciju, gde će se uživo uključivati IT stručnjaci iz celog sveta. Oni će moći da čuju šta kažu stručnjaci iz Amerike, Izraela, Irske i sl, ali i korisna predavanja stručnjaka sa regionalne IT scene.\nNeke od IT kompanija koje će učestvovati su: “ComTrade”, “Prodyna”, enjoy.ing, “Nanobit”, “Spark”, “efront”, “Teletrader” itd. Glavni edu partner je Admin Training Center ATC.\nITkonekt je zajednica IT stručnjaka koja svakim danom postaje sve veća. Ovde su okupljeni studenti tehničkih i IT nauka, zatim juniori u IT-ju, ali i iskusni seniori i menadžeri velikih IT projekata. Cilj ITkonekta je da napravi jednu veliku regionalnu IT zajednicu, koja će osnažiti IT sektor u regionu i umrežiti IT kompanije, organizacije, gejming scenu, starupove i IT stručnjake u celom regionu.\nIT sektor je jedna od najbrže rastućih grana naše ekonomije, a izvoz softvera kojim se bave brojne IT kompanije u Srbiji raste u proseku za petinu godišnje i donosi veliki profit. Broj novih radnih mesta se povećava i nude se odlični uslovi za rad, a IT kompanije u regionu imaju potrebu pronalaska kvalitetnog kadra. Cilj ITkonekta je da poveže poslodavce sa kadrovima koji su im neophodni.


SAS analitika i veštačka inteligencija u integraciji sa Majkrosoft Azur-om\nJun 16, 2020 cloud, Majkrosoft Azur, SAS\nKorporacija Majkrosoft i kompanija SAS najavili su strateško partnerstvo koje će omogućiti pokretanje svih SAS rešenja u Cloud-u, što će omogućiti kompanijama da unaprede poslovanje i iskoriste prednosti digitalne transformacije. Kao deo partnerstva, kompanije će prebaciti SAS-ove analitičke proizvode i industrijska rešenja na Majkrosoft Azur kao preferiranog provajdera za SAS Cloud.\nDodatnu vrednost za Microsoft korsnike\nSAS-ova industrijska rešenja i ekspertiza takođe će doneti dodatnu vrednost Microsoftovim korsnicima u sferama poput zdravstva, finansijskih usluga i mnogobrojnim drugim industrijama.\n„Partnerstvom ćemo pomoći našim korisnicima da ubrzaju rast i pronađu nove načine za pokretanje inovacija širokim setom SAS analitičkih rešenja na Majkrosoft Azur-u,“ rekao je Skot Gutrie (Scott Guthrie), izvršni potpredsednik kompanije Majkrosoft za Cloud i vetačku inteligenciju. „SAS, sa priznatom ekspertizom u analitici, nauci o podacima i mašinskom učenju, je strateški partner kompanije Microsoft, a zajedno ćemo pomoći kupcima iz više desetina industrija u rešavanju njihovih najkritičnijih i najsloženijih analitičkih izazova.“\nMnoge kompanije sele svoju SAS analitiku u Azur\nOrganizacije širom sveta migriraju u cloud kako bi stvorile uslove za inovacije i brže napredovale prema svojim poslovnim ciljevima. Kao deo ove tranzicije, mnogi kupci, poput zdravstvenog sistema Mersi sa sedištem u Sent Luisu, seli svoju SAS analitiku u Azur kako bi poboljšali performanse i ekonomičnost.\n„SAS i Microsoft imaju zajedničku viziju – da pomognu klijentima da ubrzaju svoje inicijative za digitalnu transformaciju. Postoji obostrano razumevanje da je ključ u „obogaćivanju“ podataka i poboljšanju života donošenjem boljih odluka“, rekao je Oliver Šabenberger, operativni i tehnički direktor SAS-a. „Partnerstvo sa Majkrosoftom pruža jednostavniji put do cloud-a, koji daje brži i lakši pristup SAS rešenjima, omogućavajući pouzdane odluke uz pomoć analitike, koje svi, bez obzira na nivo veštine i znanja, mogu da razumeju“.\nPartnerstvo se temelji na SAS integracijama kroz Microsoft cloud rešenja za Azure, Dinamics 365, Microsoft 365 i Pover Platform i podržava zajedničku viziju kompanije za dalju demokratizaciju AI i analitike.\nNovo rešenje Kaspersky Threat Attribution Engine namenjeno SOC analitičarima i timovima za otkrivanje i brzo reagovanje na incidente\nKaspersky Hybrid Cloud Security štiti alate za razvoj softvera od napada


Dubai priredio najveći svetlosni spektakl na svetu - Muški magazin - trendovi, fitness, lifestyle, saveti, devojke... `\nDubai se često naziva gradom čudesa, jer u njemu možete videti najneverovatnije stvari na svetu. Najviše zgrade na svetu, skijališta u pustinji, neverovatne plaže i masivna veštačka ostrva su samo neke od stvari koje privlače turiste i koje čine da Dubai za mnoge bude grad snova.\nMeđutim, ovaj grad uspeo je da uđe i u Ginisovu knjigu rekorda. Trenutno najviša zgrada na svetu, Burž Kalifa, bila je mesto gde je održan najveći svetlosni spektakl ikada. Zgrada visine 800 metara bila je ukrašena mnogobrojnim laserima i svetlosnim zracima i tako napravila neverovatnu žurku u kojoj je mogao da uživa čitav grad.\nSvetlosni efekti su bili toliko jaki da su mogli da se vide iz svemira, što je dovelo do toga da Burž Kalifa i Dubai završe u Ginisovoj knjizi rekorda.\nMi smo odlučili da pokušamo da vam prenesmo delić ove atmosfere, pa vam predstavljamo fenomenalnu galeriju koja će vam pokazati o kakvom spektaklu je reč.\nPROČITAJTE SLEDEĆI TEKST: Najzanimljiviji aerodromi na svetu


source.ba | Tešanj - Otvorena Centralna PIT konferencija namijenjena proizvodnim kompanijama\nTešanj - Otvorena Centralna PIT konferencija namijenjena proizvodnim kompanijama\nU Tešnju je danas otvorena Centralna PIT (Proizvodnja – Industrija – Tehnologija) konferencija. Za dva dana održavanja, planirani su razni sadržaji - edukacije, panel diskusije, umrežavanja te posjete tešanjskim kompanijama.\nKonferenciju su otvorili Tarik Kadrispahić, direktor kompanije Targer E&C koja je organizirala ovaj skup, te Suad Huskić, načelnik Općine.\n- Smatram da su ovakve stručne konferencije odlična prilika za razvoj rukovodećeg i stručnog kadra proizvodnih kompanija. Usvajanje novih znanja i ideja, poslovno umrežavanje, kao i širenje pozitivnih vibracija, energije i nadahnuća, to su neki od ključnih zadataka PIT konferencija - izjavio je Kadrispahić.\nNačelnik Huskić je izrazio zadovoljstvo što se ovogodišnja Centralna PIT konferencija održava upravo u Tešnju, jednoj od najvećih općina u BiH iz koje dolaze najveći kreatori bh. ekonomije.\n- Prije svega želio bih da vas pozdravim i poželim dobrodošlicu u Tešanj, opštinu koja broji više od 2.400 poslovnih subjekata i koja je imala izuzetne ekonomske rezultate u ravoju bh. ekonomije u posljednjih deset godina. Smatram da je kompanijama od velikog značaja pomoć lokalne zajednice, s tim u vezi općina Tešanj usvojila je Strategiju opštinskog razvoja do 2027. godine i naša vizija je da Tešanj postane sredina ekološke svijesti, inovativne poduzetnosti i društvene etike. Bez obzira na konstantan rast stope zaposlenosti i razvijenosti ove sredine, mi konstantno pratimo trendove koji se dešavaju na tržištu te u skladu s njima djelujemo - Huskićeve su riječi.\nNakon uvodnog govora, ovogodišnja Centralna PIT konferencija je počela temom „Komunikacijom do zadovoljstva uposlenika“ o kojoj je govorio Đorđe Maričić iz kompanije Maverick Consulting iz Beograda.\nNajavljena su predavanja o temama „Primjena AI (umjetna inteligencija) rješenja u modernom skladišnom poslovanju i transportu“, o čemu će govoriti Emir Žunić iz kompanije Info Studio, zatim „Da li je Industrija 4.0 moguća bez rješenja za napredno planiranje i terminiranje proizvodnje?“, o čemu će izlagati Darko Spasojević iz banjalučke kompanije M&I Systems.\nO temi „Rješenja i proizvodi za automatizaciju proizvodnje“ govorit će direktor kompanije Tipteh Nadir Durmić, dok će o iskustvima s njemačkog tržišta i inovativnom poslovnom djelovanju govoriti Advan Begović iz kompanije Siemens.\nO "Digitalnim rješenjima za poslovanje kompanija" izlagat će Ferhat Dedić iz kompanije Algotech, o tome "Kako privući i zadržati zaposlene uz pomoć brenda poslodavca" Nermina Ajanović iz kompanije Kolektiv/Posao.ba, a o temi "Robotski sistemi" u čijem će okviru na praktičan način biti prikazana njihova primjena govorit će Edin Lipovac iz kompanije Autotech BH.\nU najavljenm programu konferencije su i dvije panel diskusije, prva o temi "Kako povećati produktivnost i plate u bh. proizvodnim kompanijama?", gdje će govoriti Mahmut Galijašević, Mann + Hummel BA, Snježana Köpruner, GS-TMT, Izudin Neimarlija, Tvornica cementa Kakanj, Seudin Softić, Autotech, Maid Jabandžić, Madi i Tarik Kadrispahić, Targer E&C.\nU okviru druge panel diskusije o temi "Kreativnost i inovativnost u modernom poslovanju" govorit će Faruk Širbegović, Širbegović Inžinjering, Isan Selimović, QSS, Dženan Ajanović, INOX Ajanović i AP Atelier Tešanj, Edin Garić, Prevent Fad, Mirsad Ramić, Cromex i Tarik Kadrispahić, Targer E&C.\nZa drugi dan konferencije planirane su panel radionice "Industrija 4.0 – kako kreirati kompanije i društvo budućnosti", čiji će panelisti biti Advan Begović, Siemens Mobility Division Munchen, Darko Spasojević, M&I Systems, Adis Muminović, CGP Design Team, Zoran Đurđević, Kala, Mitja Orlačnik, Lean Rešitve Celje.\nTema posljednje panel radionice na ovogodišnjoj Centralnoj PIT konferenciji bit će "Logistika - trenutni izazovi i napredna rješenja", a izlagat će Zlatan Golub, Špica, Zlatan Uzunović, Prevent Interior, Antonio Zrilić, Logiko, Vanis Ahmetović, Mann+Hummel Group.\nModerator na konferenciji je Kemal Balihodžić, CEO u kompaniji UpTrend Marketing Solutions. Nakon završenog radnog dijela konferencije, svi učesnici imat će priliku posjetiti dvije renomirane bh. kompanije, primjere uspješnosti u branšama u kojima djeluju, Medena Commerce i Inox Ajanović.\nIz kompanije Targer E&C pozvali su sve zainteresovane da prate njihovu oficijelnu web stranicu kako bi bili upoznati s podacima o narednim konferencijama planiranim za iduću godinu.\nOve godine, osim Centralne PIT konferencije u Tešnju, veoma uspješno su realizirane i konferencije PIT Drina u Goraždu, te PIT Krajina u Cazinu.


Slobodno srpski sa Nedžatom Behljuljijem\nU 337. emisiji Slobodno srpski gostovao je privrednik i osnivač Televizije “Spektri” u Bujanovcu Nedžat Behljulji. U intervjuu Budimiru Ničiću on je rekao da Albanci iz „Preševske doline“ ne obraćaju previše pažnju na to koji je predlog interesantan Srbima za rešavanje odnosa Srbije i Kosova, već da imaju svoj cilj. Oni, kako kaže, podržavaju predlog Hašima Tačija o korekciji granica, gde bi opštine Preševo, Bujanovac i Medveđa pripale Kosovu.\n„Politički lideri albanskih partija Preševske doline su vrlo aktivni poslednjih 10-15 dana, malo-malo, pa su u Prištini ili u Tirani. Skoro jednoglasno postoji stav da svi podržavaju i očekuju ovu ideju. Predlog Hašima Tačija da će u nekim budućim razgovorima biti na stolu i tema korekcije granica, što znači da bi „Preševska dolina“ (opštine Preševo, Bujanovac i Medveđa) po nekoj varijanti ili po nekom sporazumu pripali Kosovu, svi su sa oduševljenjem dočekali. To je sadavrlo aktuelna tema. Nema Albanca iz „Prešeske doline“ koji nije za varijantu da ova oblast bude pripojena Kosovu.“.\nGovoreći o nedavnoj poseti predsednika Srbije Aleksandra Vučića Kosovu, Behljulji je kazao da se Vučić kretao slobodno samo na severu Kosova, teritoriji na kojoj, po njegovim rečima, institucije Kosova nemaju potpunu kontrolu.\n„Video sam da ta teritorija nije u punoj kontroli državnih institucija Republike Kosova. Video sam veliko oduševljenje srpskih meštana jer im dolazi predsednik, što znači da oni Vučića smatraju kao svog predsednika’’.\nBehljulji smatra da su termini “korekcija granice” ideja koju zastupa Hašim Tači i “razgraničenje između Srba i Albanaca” zapravo samo igra rečima, ali da podrazumevaju istu stvar. Po njegovim rečima postoji dosta argumenata za moguće postizanje sporazuma u kome bi Preševska\ndolina pripala Kosovu, a deo severa Kosova Srbiji.\n“Prvo, imamo nelojalnu i nezadovoljnu srpsku zajednicu na Kosovu i drugo su neki istorijski argumenti i činjenice da tri opštine, na severu Kosova; Zubin Potok, Zvečan i Leposavić, ranije nisu bile Kosovo, što znači da one mogu da se vrate kako su i došle. S druge strane, u Preševu ima ljudi koji imaju neku dokumentaciju, da li je to tapija na list nepokertnosti, posedovni list ili slično gde piše - opština Preševo, srez Gnjilane. Mislim da je došlo vreme ili možda je došlo preko glave i Vučiću i Tačiju da se otarase zajednica koje su im problematične. Srpska zajednica je Tačiju i Kosovu neki vid kancera koji metastazira. Imamo problem albanske zajednice na jugu Srbije, Preševske doline, takođe, gde, kako god da srpske institucije drže te Albance koji žive tamo, uvek ćemo naći razlog da ne budemo zadovoljni”\nRazlozi nezadovoljstva Albanaca\nPo rečima Behljuljija Albanci u opštinama Bujanovac, Preševo i Medveđa imaju puno razloga da budu nezadovoljni institucijama države Srbije, koje ih kako kaže ne tretiraju građanima prvog reda.\n„Ima diskriminacije, Albanci i dalje u srednjim i osnovnim školama prepisuju, nemaju knjige. Takođe Albanci nisu integrisani u potpunosti kroz institucije Republike Srbije. Imamo mnogo republičkih institucija koje deluju u Bujanovcu i Preševu, a da tamo nema nijedan Albanac. Recimo konkretno katastarska služba, razne inspekcije: tržišna, frinansijska, sanitarna itd...U policiji u Bujanovcu, gde Albanci žive kao većina, nikad načelnik policije nije bio Albanac, nikad komandir policije nije bio Albanac, tako da Albanci imaju prava da budu nezadovoljni. S druge strane, lokalnu vlast drže Albanci od 2002. godine i u situaciju kada glasamo i uzmemo većinu, uz razne kombinacije koalicionih partnera, uvek je Albanac predsednik opštine i uvek je Albanac predsednik skupštine“.\nBehljulji koji živi i radi u Bujanovcu kaže da su ipak problemi ekonomske prirode najizraženiji.\n“U Bujanovcu je ekonomija najveći problem, a čak i mislim da svi problemi potiču odatle, jer je jaka emigracija, ljudi idu jer nemaju perspektivu. Ne pamti se kad je poslednji put u Bujanovcu otvoreno jedno stabilno radno mesto. Najveći sektor, odnosno najveći poslodavac u Bujanovcu je privatni sektor, sve ostalo je u javnom sektoru, opštine, sud, škole, policija, zdravstvo, sve ostalo, nijedan privredni subjekat bivših društvenih preduzeća više u Bujanovcu ne radi.”\nKaže da kada je obrazovanje u pitanju problem stvara nedostatak udžbenika. Takođe smatra da je to politički problem, jer kako kaže nikad nije postojala iskrena volja ni albanskog lokalnog političkog faktora, ni Ministarstva prosvete Srbije da taj problem reše.\n“Prosveta je u problemu kod Albanaca, zbog nedostatka udžbenika. Albanci nemaju udžbenike za srednju školu, 90% udžbenika im fale. Prepisuju, Sad je 21 vek, vreme knjiga je digitalno, knjige su već u nekim državama izbačene. Mi Albanci na jugu Srbije se i dalje borimo\nza knjige. Nikako taj problem da bude rešen, uvek se prebacuje problem kod Albanaca lokalnih što ne prihvataju da bude pod programom Srbije, onda Srbija ima problem sa prevodiocima ili kao harmonizacija tih programskih Kosovo, Albanija i Srbija, a u stvari je to politički problem. Nikad nije postojala iskrena volja i albanskog političkog faktora lokalnog i Ministarstva prosvete Srbije. Mislim da je to moglo da se završi, ali nije to problem, problem je što đaci ispaštaju, đaci nemaju knjige.”\nSlabija pomoć sa Kosova i Albanije za Preševsku dolinu\nKaže da Albanija i Kosovo ni približno ne pomažu svojim sunaordnicima u Preševskoj dolini u onoj meri u kojoj Srbija pomaže srpsku zajednicu na Kosovu.\n“Kad uporedimo investicije Srbije na Kosovu za srpsku zajednicu i Albanije i Kosova za albansku zajednicu u Preševskoj dolini, ako bismo to preračunali u brojkama to bi bio odnos 100 prema jedan. Recimo Albanija je u poslednjih dvadeset godina u Preševskoj dolini dala 50.000 evra za neku bolnicu, za porodilište. Sad je pre neki dan Vlada Kosova Ramuša Haradinaja obećala da će jedan projekat proći za izgradnju gradskog parka u Preševu u vrednosti od 120.000 evra. Svi mediji su to preneli, ali konkretno mi ne vidimo to na terenu. To može biti i neka prazna priča u ovoj situaciji da se pošalje jedna poruka, kao što je Vučić rekao Srbima: „nećete biti ostavljeni na cedilu“ i to je možda poruka da i Albanci u Preševskoj dolini imaju podršku sa Kosova. Međutim, siti smo više tih reči, dajte nešto konkretno“ rekao je Nedžat Behljulji gostujući u emisiji Slobodno srpski.


Nikolić ispao iz igre : Aleksandar Vučić kandidat Srpske napredne stranke za predsjednka Srbije | Kliker.info\nAleksandar Vučić bit će kandidat Srpske napredne stranke na predsjedničkim izborima, jednoglasno je danas odlučeno na sastanku Predsjedništva stranke u Beogradu.\nGlavni odbor stranke u petak bi trebao potvrditi njegovu kandidaturu za predsjednika Srbije.\n“Predsednik Srpske napredne stranke Aleksandar Vučić obavezuje se da u najboljoj veri nastavi razgovore sa sadašnjim predsednikom Republike, Tomislavom Nikolićem, i pokuša da obezbedi puno državno jedinstvo svih odgovornih faktora u Republici Srbiji, u nameri da se Srbija odbrani od snaga prošlosti i obezbedi njen dalji napredak”, navedeno je u saopštenju Predsjedništva stranke.\nDodaje se da je predsjednik SNS-a dužan da razgovara sa svim partnerima Srpske napredne stranke i pokuša da “obezbedi široku narodnu podršku za pobedu na predstojećim izborima”.\nDačić: Najbolja odluka za Srbiju\nPotpredsjednik Vlade Srbije i predsjednik Socijalističke partije Srbije Ivica Dačić pozdravio je odluku Predsjedništva SNS-a o Vučićevoj kandidaturi.\n“Ta odluka je najbolja za Srbiju, jedina racionalna i logična”, rekao je Dačić za Tanjug.\n“Njegovom pobedom kao zajedničkog kandidata garantuje se politička stabilnost Srbije u narednom periodu”, istakao je Dačić.\nAleksandar Vulin, vođa Pokreta socijalista, koalicionog partnera SNS-a, rekao je da je Vučić garant stabilnosti i nacionalnih interesa.\n“Vučić je čovek koga je Srbija izabrala da sledi”, izjavio je Vulin za Tanjug.\nOn je radom i upornošću dokazao, ističe Vulin, da je promjena nabolje moguća i da Srbija ima čemu da se nada.\nRanije je predsjednik Srbije Tomislav Nikolić izjavio kako je jedino izvjesno da se neće sâm kandidirati na predsjedničkim izborima, kako se to nagađalo, a kad je riječ o njegovom dogovoru s premijerom Vučićem, rekao je da se “sve saznaje u dan-dva”.\n“Možda ćete večeras to čuti od Aleksandra Vučića, možda sutra, ali sada ne”, rekao je Nikolić novinarima u Beogradu.\nIstakao je da Vučić i on procjenjuju šta je najbolje za Srbiju.\n“Za sada je naš dogovor da smo uradili mnogo zajedno i da nastavimo dalje zajedno”, rekao je Nikolić.\nNikolić: Neki iz SNS-a govore na moju štetu\nUpitan o pojedinim istraživanjima koja Vučiću prognoziraju pobjedu već u prvom krugu, Nikolić je odgovorio da bi Vučić mogao pobijediti apsolutno i lakše nego on, ali da i on može odnijeti pobjedu.\n“Ako se kaže da ja ne mogu da pobedim, onda treba da se kaže i ko će to da pobedi”, naglasio je Nikolić.\nNe vidi ništa loše u tome što neki istaknuti članovi vladajuće Srpske napredne stranke govore kako bi Vučić prije pobijedio nego on, ali i smatra da nije dobro iznositi u javnost nešto što nije stav stranke.\n“Navikao sam u ovih pet godina da pojedinci iz SNS-a potpuno mirno i slobodno iznose, ne bih rekao, svoje mišljenje, već ono za šta misle da bi meni moglo da nanese štetu”, rekao je Nikolić.\nPrema njegovim riječima, “to nisu procene, već nečije želje”.Na pitanje želi li se kandidirati odgovorio je kako “često u životu kao političar nije radio ono što želi”.\nNajbolje za Srbiju\n“Naći ćemo ono što je najbolje za Srbiju”, kazao je Nikolić i dodao da kandidat SNS-a “nema konkurenciju”.Najavio je i kako će o svemu tokom dana razgovarati s Vučićem.Svojom odlukom, kako je najavio, ne želi poremetiti odnose u Srbiji.Smatra da bi ti odnosi bili narušeni ako bi se poremetili odnosi u SNS-u.


Neopreznim vozačima premija veća 250 odsto\nVesti izvor: Kamatica, MojAuto\nDa li se nakon godinu dana od početka primene sistema bonus-malus, udarac po džepu vozača pokazao efektnijim od uobičajenih preventivnih mera i apela nadležnih? Vreme je da se sumiraju rezultati…\nSistem bonusa i malusa uveden je odlukom Narodne banke Srbije početkom septembra prošle godine.\nIdeja je da svi vozači koji načine prekršaje i naprave štetu na tuđem vozilu budu kažnjavani povećanjem cene polise obaveznog osiguranja, a oni savesni koji sve vreme tokom trajanja polise ne načine ni jednu jedinu štetu, budu nagrađeni sa sniženjem cene.\nDakle, ko vozi oprezno i poštuje propise može da ostvari uštedu prilikom plaćanja polise, a sa druge strane, ostalim neopreznim vozačima premija obaveznog osiguranja biće uvećana za čak 250 odsto.\nNepunih godinu dana kasnije, situacija se razvila u pozitivnom smeru, a domaći vozači su se, verovali ili ne, pokazali kao veoma savesni. O tome najbolje govori i podatak da je čak tri četvrtine vozača u Srbiji ovaj period završilo bez incidenta i, samim tim, prešlo u viši premijski stepen i dobilo bonus.\nTako će njih više od milion u narednom periodu imati popust u iznosu od pet odsto na cenu polise autoosiguranja.


Šešelj: Nasilju se mora stati na kraj - Vijesti Banja Luka - Banjaluka Live\nFoto: Tanjug arhiva | Šešelj: Nasilju se mora stati na kraj\nTanjug 17.03.2019 14:01\nBEOGRAD – Predsednik Srpske radikalne stranke Vojislav Šešelj osudio je sinoćni upad dijela demonstranata u RTS kao i današnji pokušaj da uđu u zgradu Predsjedništva i rekao da se nasilju mora stati na kraj.\n"Ono što se sinoć desilo u zgradi državne televizije i ovo što se danas dešava pred zgradom Predsedništva Srbije pokazuje da je cilj američkih i engleskih obaveštajnih službi da se bitno oslabi diplomatska pozicija Srbije u eventualnim daljim pregovorima sa odmetnutim kosovskim albancima i njihovim tutorima", kaže Šešelj za TV Pink.\nPoručio je da se nasilju mora stati na kraj, da se nasilje ne može tolerisati.\n"Kad sam video onu motornu testeru, ono se nikada nije desilo, opasnije je od svakog pištolja kad se unese u masu i ne sme se preko toga preći", rekao je Šešelj.\nKaže da treba sve učiniti da se raskrinka politička i ideološka platforma ovih dešavanja, a za sve one za koje ima dokaza da su primjenjivali nasilje i njihove kolovođe, mora se, ističe, povesti krivični postupak.\nPovodom nastojanja da oni koji su se okupili ispred Predsjedništva blokiraju ulaze u zgradu kaže da znajući te ljude ne vjeruje da su dovoljno hrabri i jaki da idu na realizaciju takvog cilja.\n"Ali moguće je da među njima ima nekih nepoznatih, nekih stranih…", rekao je Šešelj.\nŠešelj kaže da se nada da policija ima dovoljno snaga da spreči ulazak u zgradu Predsedništva.\n"Ko uđe u zgradu Predsedništva treba da dobije po nosu, da mu to više nikada u životu ne padne na pamet", smatra Šešelj.\nOn kaže da je cilj da se napravi haos kako bi se izazvala "intervencija spolja" ili da se nametnu strani posrednici koji bi prinudili vlasti da pregovara sa "ovim pučistima na ravnoj nozi".\n"To ne bi smelo da dođe u obzir, a u svakom slučaju postoji mogućnost zakazivanja sednice Narodne skupštine. Oni nemaju legitimitet nizašta", rekao je Šešelj.\nOn je poručio da policija mora da ima dovoljno snage da se obezbijedi Predsjedništvo, a ukoliko nije, kako kaže, dovoljna inntervencihja policije, "ako ne može policija, mora vojska, ali red se mora zavesti".


RTS :: Gužve na granici, "Horgoš dva" otvoren samo prema Mađarskoj\nServisne vesti Gužve na granici, "Horgoš dva" otvoren samo prema Mađarskoj\nnedelja, 05. jan 2020, 07:37 -> 13:19\nGužve na granici, "Horgoš dva" otvoren samo prema Mađarskoj\nNa izlazak iz Srbije na graničnom prelazu Horgoš, prema poslednjim informacijama, čeka se oko dva sata, kao i na prelazu Bački Vinogradi. Da bi se smanjile gužve na ulazu u Mađarsku, "Horgoš dva" će do 19 časova biti otvoren samo iz pravca Srbije. Saobraćaj sa auto-puta ka mađarskoj granici preusmeren je na petlju Subotica jug prema Kelebiji, zbog zadržavanja na Horgošu.\nNakon novogodišnjih praznika koje su proveli u domovini, radnici iz regiona na privremenom radu u zapadnoevropskim zemljama vraćaju se na posao.\nZbog toga je pojačan saobraćaj na putevima u Srbiji i graničnim prelazima prema Evropskoj uniji.\nNa Horgošu, sa srpske strane, otvorene su sve izlazne trake, pa nema dužih zadržavanja.\nIpak, da bi se ušlo u Mađarsku automobilom potrebno je sačekati oko dva sata, a autobusi čekaju dvostruko duže.\n"Horgoš dva" do 19.00 radi samo iz pravca Srbije\nDa bi se smanjile gužve na ulazu u Mađarsku i ubrzao prelazak granice, "Horgoš dva" od 10 sati radi samo iz pravca Srbije prema Mađarskoj, saopštila je mađarska policija.\nPreko integrisanog mađarsko-srpskog graničnog prelaza "Horgoš dva" danas do 19 časova može samo da se uđe u Mađarsku.\nTako je za ulaz u susednu zemlju, zajedno sa prelazom Reske na auto-putu, putnicima na raspolaganju 13 traka, navodi mađarska policija.\nPutnici koji žele da izađu iz Mađarske mogu to učiniti na obližnjem graničnom prelazu Reske-Horgoš na auto-putu ili na preostalih sedam graničnih prelaza sa Mađarskom.\nPutnička vozila zadržavaju se oko dva sata i na integrisanom srpsko-mađarskom prelazu Bački Vinogradi - Ašothalom na izlazu iz Srbije, dok se na prelazu Tompa-Kelebija čeka oko sat na ulazak u susednu zemlju.\nNa ostalim graničnim prelazima u Srbiji nema dužih čekanja.\nPreusmeren saobraćaj sa auto-puta\nSaobraćaj sa auto-puta ka mađarskoj granici preusmeren je na petlju Subotica jug.\nPreusmeravanje se vrši ipsilon krakom prema graničnom prelazu Kelebija, zbog zadržavanja na Horgošu.\nPrema podacima "Puteva Srbije", na naplatnim stanicama na auto-putevima nema zadržavanja.\n(nedelja, 12. jan 2020, 17:18) - Nikolic Biserka [neregistrovani]\n(nedelja, 05. jan 2020, 09:37) - anonymous [neregistrovani]


Ugostitelj je okrivljen prema navodima presude, koju su preneli sve zrenjaninski mediji, za protivpravno zauzimanje zemljišta i za krivično delo samovlašća. On je proglašen krivim jer je tokom prva tri meseca prošle godine njegov splav bio na jezeru bez pravnog osnova, kao i zbog toga što je pri montiranju splava zauzeo tuđe zemljište.\nZrenjaninska policija uhapsila je, a zatim i pustila Novakovića početkom prošle godine zbog sumnji da je od jula do oktobra 2017. i u januaru 2018. bez dozvola zauzeo deo parcele u Zrenjaninu kod Begejske petlje, koja je vlasništvo Republike Srbije i korisnika JVP „Vode Vojvodine“. Zbog tog slučaja reagovala je gradska vlast, o čemu je Danas pisao, komunalna inspekcija izdala je nalog da se splav ukloni, a na kraju je objekat isečen i odnesen 14. marta 2018. po službenoj dužnosti a račun dostavljen investitoru.\nTreba podsetiti da ceo slučaj već nekoliko godina uznemirava građane Zrenjanina, održavani su protesti u naselju Mala Amerika i tenzije su bile na najvišem nivou. Prethodnih godina neslaganje je završilo na sudu, građani su tužili investitora i izgubili spor. Tada nisu ni žalbe vredele, jer je Apelacioni sud u februaru 2017. dao za pravo investitoru. Ipak, može se reći da je ideja da se sačuva jezero pobedila jer je na kraju, promenom zakona i istekom dozvola ceo poduhvat postao zabranjen.\nzbog danas zauzimanja novakovia zrenjaninu godine splav https dozvola protivpravno zatvora meseci\nweighborhood.com cr34t1v3.com whenisnextprayer.com have2trade.com enbhd.com engin3r.com belgradevents.com fricr.com preporucujemo.com realestate-europa.com spainserbia.com rivijera.me imtbo.com nekretnineito.com aktuelno.info vasagent.com rmysitesup.com keepcalmandenjoy.com reactiweb.com has2trade.com yewik.com wedevelopsites.com rapttor.cloud automobili.ga automobili.cf


Finalni dan u basketu “3 na 3” opravdao očekivanja – NovostiDana.rs\nFinalni dan u basketu “3 na 3” opravdao očekivanja\nU prvoj polufinalnoj utakmici ekipa “ Rekreativci“,jedan od favorita ovogodišnjeg turnira,u potpunosti je pokazala da stremi ka najvišem cilju pobedivši ekipu „Aj njuz“.\nDruga polufinalna utakmica donela je više neizvesnosti. Prošlogodiši pobednik Memorijalnog turnira “ Popisna komisija“ je bila tokom celog meča u rezultatskom zaostatku.\nNeočekivano,ali zasluženo „Cirkus u najavi“ dobija polufinalni meč.Borbenom i timskom igrom do samog kraja nisu ostvili prostora velikom favoritu da preokrene tok meča u svoju korist.\nNajneizvesnija utakmica turnira odigrana je u borbi za treće mesto. Ne želeći da ovogodišnje učešće prođe nezapaženo, a u nedostatku motivacije, ekipa „Popisna komisija“ ulaže poslednji atom snage i, u rezultatski krajnje neizvesnom meču pobeđuje ekipu „Aj njuz“.\nFinalna utakmica nije donela mnogo iznenađenja. Ekipa“ Rekreativci“ rutinski je savladala“ Cirkus u najavi“ koji nisu uspeli da nam prirede još jedno iznenađenje.\nPehari i medalje za sportska dostignuća,kao i nagrada za fer plej, dodeljeni su učesnicima finalnog dana,kojima se ispred porodica nastradalih radnika RTS-a obratio Miroslav Medić,član organizacionog odbora,kao i Milorad Medić,član organizacionog odbora i član takmičarske komisije.\nStiče se utisak da je ovogodišnji turnir u basketu “ 3 na 3″ potvrdio kontinuitet i nagovestio da u narednim godinama može doneti puno noviteta. Ovde možete pogledati rezultate odigranih utakmica.\nMoto naše igre biće uvek jasan, a to je druženje, igra i sećanje.\nPridružite nam se i sledeće godine!


Lansiranje rakete sa dva satelita u svemirskom centru u kineskoj provinciji Gansu\n“Srpska zastava u svemiru”– bio je jedan od naslova koji su pratili vest o potpisivanju sporazuma o saradnji Srbije i Kine u svemiru. Memorandum o saradnji u oblasti inovacija u istraživanju svemira u mirne svrhe potpisali su ministar za inovacije i tehnološki razvoj Nenad Popović i predsednik Kineske nacionalne svemirske administracije Keđan Džang. Šta konkretno znači ovaj sporazum još nije pozato ni javnosti, ni pojedinim naučnicima iz Srbije koji se bave istraživanjem svemira.\nIz kabineta ministra Popovića je, posle potpisivanja, saopšteno da je memorandumom predviđeno da “Srbija i Kina razvijaju saradnju u oblasti razvoja i upotrebe svemirskih tehnologija, satelitskih sistema i sistema osmatranja zemlje iz svemira sa primenama u oblastima pametne poljoprivrede, telekomunikacija, ekosistema, sistema daljinskog osmatranja i geolokacijskog pozicioniranja”. Ministar je najavio da će sporazum imati visoku upotrebnu vrednost za državu, nauku, univerzitet, privredu i građane u Srbiji, a šef kinekse svemirske agencije da je “cilj da se na svemirskim letelicama koje će dve zemlje zajednički projektovati nađe i zastava Srbije”.\nU kabinetu ministra Nenada Popovića nisu odgovorili na pitanja Glasa Amerike o tome šta će konkretno biti upotrebna vrednost ovog sporazuma i kako će se praktično odvijati saradnja sa Kinom.\nTo nije poznato ni dr Milanu Stojanoviću iz Astronomske opservatorije u Beogradu. On za Glas Amerike kaže da se iz naziva memoranduma vidi da nije namenjen vojnoj saradnji, ali druge detalje ne zna. Međutim, podseća da je sličan memorandum ministar Popović potpisao sa Roskosmosom 2019, prilikom posete ruskog predsednika Vladimira Putina Beogradu. Stojanović je bio na sastanku sa predstavnicima Roskosmosa posle potpisivanja tog memoranduma.\ndr Milan Stojanović, naučni saradnik Astronomske opservatorije u Beogradu\n“Poenta je da taj memorandum otvara put za jednu lakšu saradnju dve zemlje, mogućnosti za studijske boravke…Generalno, sve što treba bi se uradilo lakše sa tim memorandumom nego bez njega“.\nAli, kako objašnjava Stojanović, memorandum o saradnji ne znači da Srbija može besplatno da lansira svoj satelit na nečijoj raketi.\n„Pitali smo predstavnike Roskosmosa koliko bi bilo teško da Srbija lansira satelit…Oni su odgovorili vrlo konkretno: ukoliko bi vi hteli da lansirate satelit, mi bi mogli da vam pomognemo u smislu da ga stavimo na naš lansirni sistem, kada mi budemo nešto lansirali, ako bude mesta za njega - jer se svaki satelit kada se lansira na nekoj raketi računa po svojoj masi. Tako da su oni bili otvoreni u smislu – vi možete nama da date, da tražite, naravno moraćete da platite tu uslugu, ali ćete je dobiti možda povoljnije dobiti da tog ugovora nema“, kaže Stojanović i dodaje da mu nije poznato da li je ostvarena neka konkretna saradnja sa Rusijom na osnovu memoranduma iz 2019.\nA kako bi Srbija mogla da sarađuje sa Kinom ne zna ni astrofizičar dr Darko Donevski, saradnik Dunlap centra za astronomiju u Kanadi. Za Glas Amerike kaže da je pozitivno što se nešto potpisuje, ali da je čudno što se ne objašnjava na koji način će se kombinovati resursi koje Srbija ima i oni koji nedostaju.\nAstrofizičar Darko Donevski o memorandumu o saradnji Srbije i Kine u svemiru\n“Ja ne mogu da komentarišem politički sporazum, ja mogu samo sa naučne strane da kažem da on deluje jako čudno jer smo se mi obavezali da koristimo određene softvere i hardvere koje proizvodi zemlja koja nije u Evropi, odnosno nije članica Evropske svemirske agencije i ne znamo da li su naučnici iz Srbije uključeni u taj transfer znanja. Transfer znanja je ono što mora da bude ishod takvih bilateralnih sporazuma. Ukoliko ne postoji jedna široka platforma, koja bi uključivala srpske naučnike, npr. astronome ili ljude koji bi se bavili izradom softvera za svermiske tehnologije, onda takve stvari uglavnom ostaju samo na papiru.”\nDonevski napominje da Srbija nije članica nijedne velike evropske organizacije za istraživanje svemira – u kojima se članstvo plaća.\n“Evropska svemirska agencija broji preko 20 država, to je međudržavna organizacija sa budžetom oko 5, 6 miliijardi evra i u njoj mogu da participiraju države na osnovu određenog članstva i ekspertize, i nije ograničena samo na zemlje EU. Druga organizacija je Evropska južna opservatorija koja se bavi istaživanjima kosmosa i objekata u svemiru. To je organizacija u kojoj takođe participiraju zemlje van EU, Turska, čak i Albanija. Participacija u tim organizacijama nije toliko velika – između 5 i 15 miliona evra godišnje, a su benefiti su veliki”\nDa li Srbija šalje i neku poruku potpisivanjem memoranduma o saradnji u svemiru sa Rusijom i Kinom, dok istovremeno nema saradnju sa evropskim agencijama? Dr Milan Stojanović kaže da politička poruka možda postoji, ali da je sa naučne strane svaka saradnja dobrodošla.\n„Taj sporazum svakako otvara vrata za lakšu saradnju. Jedna od stvari na koju smo mi bacili oko jesu ti studijski boravci. Što se tiče astronomije, Kina je jedna od vodećih zemalja…Evropska svemirska agencija malo drugačije funkcioniše, mi nemamo sporazum o saradnji sa njima, ali oni su potpuno otvoreni za saradnju, postoje ljudi iz Srbije koji su učestvovali na prokjektima koje su oni finansirali”.\nKada je reč o finansiranju, sagovornik Glasa Ameirke iz Astronomske opservatorije napominje i da treba znati da se nauka u Srbiji finansira iz budžeta Ministarstva prosvete, nauke i tehnološkog razvoja, a da je memorandume o saradnji u svemiru sa Rusijom i Kinom potpisalo Ministarstvo za inovacije i tehnološki razvoj.


Управљање људским ресурсима у локалној самоуправи - фаза 2/\nBudžet projekta: Projekat finansiraju Evropska unija i Savet Evrope u ukupnom iznosu od 4.000.000 evra.\nTrajanje projekta: Projekat će se sprovoditi 36 meseci - od 19. decembra 2018. do 19. decembra 2021. godine.\nProjekat “Upravljanje ljudskim resursima u lokalnoj samoupravi – faza 2” je zajednički projekat finansiran od strane Evropske unije i Saveta Evrope, koji sprovodi Savet Evrope u Srbiji.\nProjekat se oslanja na rezultate i izazove prve faze projekta „Upravljanje ljudskim resursima u lokalnoj samoupravi“ (2016-2017). Osmišnjen je da odgovori na potrebe koje proističu iz primene ključnih prioriteta Strategije reforme javne uprave u Republici Srbiji kao i na zahteve novog zakonskog okvira.\ncilj projekta jeste da pruži podršku upravnim organima u Srbiji da efikasno odgovore na zahteve pristupnih pregovora i da uspešno upravljaju sveobuhvatnim procesom evropskih integracija i pretpristupnom podrškom za članstvo u Evropskoj uniji kroz fokusiranje na ključne aspekte upravljanja ljudskim resursima i razvoja ljudskih resursa u lokalnim samoupravama.\nRazvoj efikasnog sistema lokalne samouprave postaviće temelje za promociju dobre uprave, poboljšanje usluga građanima, kao i za unapređenje kapaciteta lokalnih samouprava da zadovolji standarde Saveta Evrope i Evropske unije i efikasno primeni njene pravne tekovine.\nUvođenje novog sistema profesionalnog razvoja državnih službenika i zaposlenih u lokalnim samoupravama predstavlja značajan korak u sprovođenju reformi u oblasti upravljanja ljudskim resursima i razvoja ljudskih resursa u državnoj upravi. Osnovna ideja projekta je da uspostavi integrisan nacionalni sistem stručnog usavršavanja zasnovan na zajedničkom okviru i standardima za utvrđivanje potreba, razvoj programa i ocenjivanja rezultata.\nSvrha projekta jeste unapređenje sistema razvoja ljudskih resursa i upravljanja ljudskim resursima u jedinicama lokalne samouprave u Srbiji.\nOčekuje se da će projekat uspostaviti unapređeni pravni i proceduralni okvira na nacionalnom i lokalnom nivou u skladu sa reformom javne uprave koja je u toku. Projekat će voditi ka razvoju efikasnijeg i usklađenijeg okvira za stručno usavršavanje i profesionalni razvoj zaposlenih u lokalnim samoupravama i ka sveopštem unapređenju kapaciteta i kompetencija lokalne samouprave.\nSpecifični rezultati prve komponente su:\n1.1: Unapređeni pravni i proceduralni okvir za upravljanje ljudskim resursima na nacionalnom i lokalnom nivou u skladu sa planiranim reformama;\n1.2: Povećana efikasnost sistema upravljanja ljudskim resursima u lokanim samoupravama;\nSpecifični rezultati druge komponente su:\n2.1: Efikasniji i usklađeniji okvir za stručno usavršavanje i profesionalni razvoj zaposlenih u lokalnim samoupravama;\n2.2: Unapređeni kapaciteti lokalne samouprave u prioritetnim oblastima kao što su razvoj lokalnih kompetencija i veština upravljanja lokalnih lidera;\nGlavni partneri projekta su Ministarstvo državne uprave i lokalne samouprave i Stalna konferencija gradova i opština.


Baščaršijski trg u Sarajevu polako oblači novo ruho\nNaslovnica NAJNOVIJE Politika Baščaršijski trg u Sarajevu polako oblači novo ruho\nSarajevo – Početkom septembra zvanično je počela prva rekonstrukcija Baščaršijskog trga u posljednjih 30 godina.\nProjekt vrijedan 1.200.000 konvertibilnih maraka trenutno je u posljednjoj fazi jer je kraj radova predviđen za početak decembra.\nRadovi na vodovodnoj mreži su okončani, većina trga je betonirana, a trećina pločica je uspješno postavljena. Također, uz Trg će biti uređena i ulica Abadžiluk.\nSrce Starog grada Sarajeva obnovom će dobiti osvježeni ambijent koji predstavlja dijamant osmanske ostavštine u Bosni i Hercegovini. Također, Baščaršijski trg bit će zaštićen i spreman za višedecenijsko korištenje.\nFinansijeri su Općina Stari Grad i Općina Osman Gazi iz Burse uz pomoć Turske uprave za međunarodni razvoj i saradnju (TIKA) koja će dati novac za iluminaciju trga.\nBaščaršija je doživjela svoj ekonomski procvat u 16. vijeku, dok je Sebilj kao najveći ukras Trga izgrađen 1754. godine. Nakon 98 godina Sebilj biva uništen u požaru, a 1891. austrougarske vlasti obnavljaju poznatu česmu koja dan danas predstavlja simbol Sarajeva.\nOlivera 13. studenoga 2015. At 18:59\nBaš čaršija kao nezaobilazna stanica svakog sarajevskog turiste će biti još privlačnija u novom ruhu. Turisti će poželeti da još više vremena provedu na njoj. Zato Sarajlije moraju biti ljubazne prema svakom turisti, te da prepoznaju da se oni svojom posetom dive ovom dijamantu osmanske ostavštine. I da ne upražnjavaju, pogotovo na takvom mestu, napade na ljude druge nacije i vere.


Meč za domaćina nije mogao bolje da počne. Tim iz Barselone je poveo već u 1. minutu, tačnije igrao se 19 sekund kada je Borha Iglesijas iskoristio dodavanje Melenda i lako savladao golmana gostiju Masipa.\nSlavlje fudbalera Espanjola\nUspeli su igrači Valjadolida da izjednače do odlaska na odmor, a strelac je bio Alkaraz. Ipak, veliku priliku da dođu do prekoreta gosti su propustili u drugom minutu sudijske nadoknade kada je Gvardiola promašio penal.\nU drugom delu utakmice Espanjol je pojačao pritisak i to je urodilo plodom pošto su uspeli da daju još dva pogotka. Najpre je Hermoso doveo domaće do vođstva u 55. minutu, da bi konačan rezultat postavio Kinez Vu Lei u 65.\nDuel igrača Espanjola i Valjadolida\nPosle ove pobede izabranici trenera Rubija se nalaze na 11. mestu na tabeli sa 33 boda, dok je Valjadolid na 16. poziciji sa 26.\n(Iglesijas 1, Hermoso 55, Vu Lei 65 - Alkaraz 17)


PONOVO IZIGRANI Iako je Novalić najavio povećanje za januar\nSkoro 150.000 penzionera nada se rastu primanja za oko tri posto\nImaju li penzioneri razloga da se raduju\nSkoro 150.000 penzionera u Federaciji na najavljeno vanredno, mizerno povećanje minimalnih penzija još će pričekati. Kako tvrdi Vesko Drljača, ministar za rad i socijalna pitanja, do rasta minimalnih penzija za skoro tri posto doći će tek kad se usvoji budžet.\nPredstavnički dom Parlament FBiH mogao bi raspravljati o budžetu 9. januara, jer je to pitanje planirano kao jedina tačka dnevnog reda. No, iako je Vlada FBiH već usvojila budžet, veoma je neizvjesno hoće li to iduće sedmice uraditi i parlamentarci.\nČak i da budžet prođe, on mora biti usvojen i u Domu naroda Parlamenta FBiH.\nDrljača je, inače, ranije potvrdio da je osigurano skoro 70 miliona KM na osnovu uplate doprinosa.\n- Ali, prvo se mora usvojiti budžet. Dakle, finansijski nije sporno, samo je sada tehničko pitanje - kazao je Drljača.\nDrljača: Sad smo na čekanju\nNa odluku parlamentaraca čeka i direktor Zavoda PIO FBiH Zijad Krnjić, koji kaže da će Vladi uputiti zahtjev za rast minimalnih penzija. Za sada to još nisu uradili, jer čekaju da ovaj jedini uvjet bude ispunjen. Kako nam je potvrđeno iz Zavoda, plan je da se prijeđe na isplatu penzija iz budžeta. A ako se to desi, isplata penzija zavisit će od rada vlasti, odnosno od toga hoće li na vrijeme dogovoriti budžet i u kojem iznosu.\nSamo na čeku\nMnogi penzioneri s kojima smo jučer razgovarali, nisu optimistični da će doći do rasta njihovih primanja u ovom mjesecu. Kažu, do sada su od premijera Federacije Fadila Novalića u više navrata bili izigrani. Tvrde i da bi se takav scenarij i sada mogao desiti. Kažu i da ni u šta ne vjeruju dok im poštar ne donese penziju i dok ne prebroje novac.\nNovalić: Hoće li ispuniti obećanje\nPovećanje penzija osjetit će penzioneri koji imaju minimalne penzije, a koji su ih kao takve i zaradili. Onoj grupi penzionera kojoj Zavod “nadomiruje” primanja na minimalnu isplatu, povećanje će biti prikazano samo na čeku, ali ga neće dobiti u parama. Inače, vanredno povećanje Novalić je najavio u jeku predizborne kampanje, što je i izazvalo sumnju penzionera u njegove iskrene namjere.\nAprilsko redovno usklađivanje\nIz Zavoda napominju da, osim ovog povećanja, koje je za sada neizvjesno, slijedi redovno usklađivanje penzija, koje je Zakonom planirano u aprilu. U skladu sa Zakonom o PIO, penzije se obavezno usklađuju po formuli zbira 50 posto rasta BDP-a, plus 50 posto rasta indeksa potrošačkih cijena, i to do 15. aprila, sa primjenom od 1. januara, dakle retroaktivno.\nPenzioneri Vesko Drljača Fadil Novalić\nDirektna pošta penzionerima kao indirektan utjecaj na glasače